
PARLIAMENT OF THE KINGDOM OF LESOTHO

SENATE CHAMBER


THURSDAY 13th NOVEMBER, 2025

The House assembled at 10:30 a.m.

(MADAM PRESIDENT in the Chair)
PRAYER

The Chaplain led the House in Prayer

ANNOUNCEMENTS FROM THE CHAIR

MADAM PRESIDENT: Litho tse Khabane ke kopa re qaleng Mosebetsi oa kajeno, ‘me ke kopa hore ke etse Litsebiso tsa tse latelang:
· Maobane ho ne ho ile hoa etsoa Tsebiso ea hore kajeno ho tla ba le Polelo ka Lekala la Khiro le Bosebetsi, ‘me re lumela hore ho tla feela ho be joalo hang ha Letona le kene. 
· Ho ne ho ile hoa etsoa Tsebiso ea hore Komiti ea Ketsa- Molao e tla lula kajeno hang ha Ntlo e phomola, empa ka mabaka a mosebetsi tulo e joalo e se e keke ea e-ba teng kajeno; e se e tla shebeloa letsatsi le leng la tulo. 
· Ethics Committee e ntse e tla kopana hang ha Ntlo e phomola kajeno joalokaha ho ne ho ile hoa etsoa Tsebiso, maobane.

· Re boetse rea le hopotsa, Litho tse Khabane, ka memo ea Elit Path Laboratory, e le memetseng ka kopanelo le Maseru Private Hospital letsatsing la National Wellness Day eo ba tla e ts’oara ka Moqebelo oa la 15 Pulungoana, 2025, Mabaleng a sepetlele seo sa Maseru Private ho tloha ka hora ea Bosupa hoseng ho fihlela ka hora ea Leshome le Metso e ‘Meli, ‘me Mokete o tla simolla ka Motsamao oa Boithapollo, e leng Fun Walk. ‘Me e tla lateloa ke Tlhahlobo ea Cervix cancer le Prostrate cancer. Ho tla ba hape le Aerobics sessions le Li- Health Talk and Lotivational Discussions le Wellness Education.
Litho tse Khabane ke ne ke re ‘na re ke re nkeng monyetla ona oa hore leha eba, che, re ke ke ra finyella ho ba karolo ea Fun Walk ea mofuta o joalo, empa haele ena e re fang monyetla oa hore re ‘ne re etseng check Cervical cancer le Prostate, re ke re nkeng monyetla oa mofuta o joalo ele molemo oo re ka o fumanang mono. Ke ho re hona le talks tseno tsa Li-Health Talk tse tla etsahala.
 
· Re boetse re na le tsebiso, Litho tse khabane, ea hore ho bonahala re ntse re le morao phethahatsong ea Section 30 (a) (1) le (2) ea Molao oa DCEO oa 2006 (DCEO Amendment Act 2006) o reng re phatlalatse Maruo le Lithepa tsa rona, ‘me joale re fuoe ho fihlela Mantaha oa la 24 Pulungoana, 2025, hore ra be re tlatsitse li-form tseo esaleng re li fuoa. ‘Me ke hore ra be re li khutliselitse DCEO.  Kea tseba hore bahlanka ba ne ba li fane, empa haeba ha li eo ke ne ke tla kopa hore ba boele ba le fe tsona hape, ho batho ba sa kang ba li tlatsa ba li khutlisetsa Tafoleng, e le hore li tle li tsebe ho etsoa submit ho DCEO, re ikobele Molao oo. 

· Sekolo sa Lerotholi Polytechnic se le memela Tlhomamisong ea Mookameli oa Pele Oa sekolo esale se thehoa ka Selemo sa 1905; ke hore the Chancellor. Etlabe ele Chancellor ea pele ea behoang, e leng His Royal Highness Prince Lerotholi Mohato Seeiso. Ts’ebetso ena e tla ba ka la 12 Ts’itoe, 2025, hona

· Mabaleng a Lerotholi Polytechnic Maseru Campus ho tloha ka hora ea borobeli hoseng, ‘me molemong oa litlhophiso bohle ba tla khona ho ea ba kopuoa ho ngolisa e le hore ba tle ba hlopheloe likarete le li-ribbon tsa ho ba moo. 
Litho tse Khabane, ke bona eka Prince Lerotholi ke eena eo a seng a il’o hlomamisoa Lekhetlo la Pele e le eena Chancellor ea Lerotholi Polytechnic, joale ka ha memo e bolela e tlabe ele eena Chancellor oa pele, ‘me re se re kopa hore re mpe re etse Support Activity ena joalokaha ele motho ea moholo le Sekolo seo ele sekolo sa rona seo re ikotlang sefuba ka sona. 
Litsebiso tsa kajeno li fella mona, Litho tse Khabane. 
HON. SENATOR M. MOSHOESHOE: “Ntlha ea Tsamaiso!”
Litho tse Khabane, Ntlha ena ea Tsamaiso ke e kopela hore etle ebe Ntlha ea Tsamaiso - ntle lehaeba le kopa tlhakisetso, haele hona tjena ke sure hore tsamaiso re se re ntse re e ts’oere.
Honourable Senator Moshoeshoe. 
HONOURABLE SENATOR M. MOSHOESHOE: Ntlha ea Tsamaiso eo ke emang ka eona, ‘M’e, ke e holim’a Announcement eo u qetang ho e etsa ea Invitation ea hore re ee Maseru Private Hospital, ‘me ua ba ua etsa raise concern ea hore re le Litho tse Khabane re ne re amohele hore re il’o hlahlobela mofets’e - mofets’e oa botona le oa rona oa bo’m’e (mefets’e ka ho fapana). 
Madam, ke ne ke mpa ke u hopotsa hore re le Komiti ea ka mona ea Health re kile ra mema Lekala la Bophelo ea ba batla le LPPA ba nka bo-ntate kaofela ka mona. Litho tse Khabane ba ba hlahloba ka mona, ba ba ba ba kenya sekolo sa hore, ba se ke ba ts’aba ho ea hlahloba, ha ho sa hlahlojoa kathata-thata joaloka mehleng eane ea pele, ho se ho na le ntho e bonolo, ba bakhoba mats’oafo.
Joale ke ne ke re, Madam, concern eno ea hau re se re ntse re etsa address, empa joale bothata ke hore hangata ha re fumane li-result. Le rona re le bo-‘Me re kile ra ea ra il’o etsa test oona mofets’e oa popelo, joale li-result ha li khutle!
-Ene eka Ntlo e Khabane, ka uena Madam, ba ke ba tle mona ba re etele joale ba khutlise li-result. Ke eona feela Ntlha ea Tsamaiso eo ke neng ke ema ka eona, ‘Me. Ha ke re u lobile Tsamaiso, ke ne ke re feela ke u phaphathe lehetla hore u se ke ua touta hore ha re etse test cancer - re ntse re etsa joalo.   
MADAM PRESIDENT: Kea leboha, Setho se Khabane, ke rata hobane ka Komiti ea hau, u re le ne le ile la bitsa batho ba Health.
 Che, mona ke ne ke se ke khothaletsa le hore bao e bang ka letsatsi leo ba ile ba hloloa ho ba teng, ba nke monyetla ono hore ba tle ba tsebe hore ba ee ba il’o etsa li-test tsa mofuto o joalo, ‘me eona Komiti eo ea hau, ‘M’e ‘Makholu, ke hopola hore ka lebaka la hore e ne e ile ea eba le matla a ho ba bitsa le ho ba mema e ntse ena le matla a hore- 
“Order, Honourable Senator Theko! Order! 
Joale ke ne ke re ke ne ke kopa hore mosebetsi o moholo ke hore, ka Clerk oa hau, Chair Secretary, re ka etsa follow up ea li-result tse ileng tsa ba teng, ele hore le tsebe ho tseba hore na boemo ba lona  bo hokae, le tsebe ho nka action. 
Honourable Senator Lioli.
HONOURABLE SENATOR S.K. MASUPHA: Mohlomphehi, kea u hlompha, Madam President, joalokaha u entse Litsebiso tjena ke bona ke hlokomela eka ekare ho na le Tsebiso e neng e lokela hore ebe ke e fetisitse.
 Ke ne ke re na ebe u ka ntumella hore ke e fitise, Mohlomphehi, kaha e bohlokoa haholo, ka permission ea hau, e khuts’oanyane haholo, Mohlomphehi.
 Kea leboha Mohlomphehi
MADAM PRESIDENT: Next item Mr. Clerk
 Adoption of Reports 
MADAM PRESIDENT: Honourable Chair for Petitions Committee.
Lintho tse Khabane, ke tlaleheloa mona hore le fuoe Li-Report tseno ka marang-rang, ‘me joale kaha ke cho, ke bona ho se motho ea nts’ang tablet ea hae. Che, ke bona Morena oa ka mola -  kapa o nts’a phone ea hae hore a shebe Report ea mofuta ona e le hore ha mong’a eona a bua ka eona le tle le tsebe ho mo tlatsa le be le bue ka eona le etse input?
REPORT OF PETITION COMMITTEE ON STOCK THEFT
HON. SENATOR. M. KANETSI: Kea leboha, Madam President, Ke u lumelise ‘M’e le Tafole ea hau, ke lumelise Litho tse Khabane, ke lumelise le baeti le ba ho Gallery mane kaofela.
Ke ema mona, Mohlomphehi, ho teka Tlaleho ea Report ea Stock Theft Report. Eona e phuthetse litaba tse akaretsang mosebetsi oo re ileng ra o etsa ho fihlella hona joale, leha o e-s'o fele hantle. 
Ho ile hoa etsahala hore ka la 06 September 2022 ebe ho fihla Petition kapa Tletlebo Tafoleng ea hau, Madam President, e neng e tsoa ho Lihoai, li lla ka bothata boo ba bo ts’oereng bo boima haholo ba bosholu ba liphoofolo, ‘me ha Ntlo e leka kapa Komiti e leka ho sebetsana le bothata bona e ile ea etsa Liphutheho tse. Ea pele e ne e le ka June, 2023, ea bobeli e ne e le ka May, 2025, ho leka ho rarolla mathata ana.
Tlaleho ena e phuthetse likaroloana tse ‘maloa, kahoo u tl’u ntumelle, Madam President ho tlola tsena tse ling tse kang tsa bo li-terms of reference tsa Komiti kaha li se li ntse li tsebahala; ke tle ke re, heli, feela Composition ea Komiti, ke tle ke e tlole, ke mathe ka lebelo! Leea Secretariat le eona ke e tlole, ke kene karolong ea boraro, Bahlomphehi ba ka, ho tlaleho ena ea Stock Theft.
Re ile ra kopana le balli e leng Mapolesa, Ministry of Defence le Judiciary ka DPPR. Mafapha ana a ile a lula fats’e ho teka litaba tsa bona, ‘me batho bana ba lihoai ba ile ba bolela hore kannete ba seboko hobane ba se ba ile ba nyamelloa! Mohlala feela oa mathata a bona ke M1, 300, 000.00 ea boea.  Eaba ba isa tletlebo ena ea bona ho sepolesa, ‘me sepolesa sa ts’oara batho, sa ba isa makhotleng, empa kannete ka ho makala ho hoholo batho bao ba ileng ba ts’oara ba ile ba lokolloa ka bail e bileng e se nang le lipehelo! ’Me joale nakong eo ba neng ba tlaleha ba ne ba re litaba tseno tsa bona li ntse li e-s'o sebetsoe le hona joale. 
Ba ile ba bolela hore ntho e ba tlisitseng mona lekhetlong lena e ne e le taba haholo-holo ea bosholu bo bonahalang bo atile ba liphoofolo. Ba ile ba bolela hore e ’ngoe e ba thatafaletsang litaba haholo-holo ke hore ka linako tse ling ba hlokomela ha mapolesa a na le ho etsa setsoalle le masholu ebe litlaleho tsa bona li fella feela hobane joale ho bonahala seueso-ueso se teng.
 E ‘ngoe hape-hape phephetso eo ba ileng ba e fumana e ne e le ea hore ba hlokometse hore le a mang a Marena a sebelisa litempe tsa 'ona hampe ho tempa litaba tsa liphoofolo tsa babeisi ho liphoofolo tse utsoitsoeng.
Joale hape ba ile ba bolela hore ba na le bothata bo bong ba hore ba bang ba lihoai ba ehlile ba tsoafa ho ts’oaea liphoofolo tsa bona, ‘me sena ha ba tsebe se bakoa ke eng, empa taba ena ea ho se ts’oae liphoofolo ka nako e ’ngoe ke eona e bakang hore taba ea ho utsuoa hoa liphoofolo ho phahame kapa ho be bobebe hobane joale ba bang ha ba lits’oaee. Joale mohlomong e se ntse e le hore ha u sa li ts’oaea kaofela li ka utsoeha habonolo - ha ke tsebe, feela ba ile ba etsa tlaleho e joalo. 
Ba ba ba bonts’a hore joale e ‘ngoe ke ena taba ea ho ts’oaea, e leng ho etsa tattoo, ea hore e bonahala e sa ts’oarehe hantle mane Home Affairs kapa ho sa bonahale thahasello e hlakileng tabeng ea mosebetsi ona, ‘me mosebetsi ona o ba bakela bothata. 
Ba ile ba bolela hore Home Affairs ka nako e ’ngoe e bolela hore ha e na bahlanka ba lekaneng ba ho etsa mosebetsi ona oa ho ts’oaea liphoofolo. Eaba ba bolela hore joale ka nako e ‘ngoe ba kopana le bothata ba staff se se nang litsebo tse nepahetseng tsa ho ts’oaea liphoofolo tse joalo.
Empa hee joale ha ba se ba qetile litaba tseo tsa bona re ile ra boela ra kopana le Lesotho Mounted Police Services, e leng LMPS, ‘me joale le bona ba ile ba ‘na ba teka taba ea bona ka mokhoa o ts’oanang hore ehlile ba ts’oere bothata ka ena ea bosholu ba liphoofolo, ‘me ba se ba kopa hore ho mpe ho fumanoe tharollo ka mahlakore ‘ohle, ba ba ba bolela hore ba ee ba sebetse le LDF ho leka ho atamela taba ena ea bosholu, empa e ntse e lutla kahare ho bona leha ba ntse ba leka hakaalo.
Ba ile ba bolela hore ekare ba ka be ba na le mokhoa o mong o motle oa ho nyanyelletsana ha ba bona eka ho na le pelaelo ea hore liphoofolo li ka 'na tsa tsamaea, le pele li ka tsamaea. 
Ba ile ba bolela hape hore le bona kannete ba na le bothata ka mokhoa oo Makhotla a ts’oarang litaba tsa 'ona kateng. Ba re ha ba se ba ts’oere masholu, ba ba isitse mono, u tla fumana hore batho bana ba lokolloa ka mokhoa o bobebe haholo, ‘me ha ba khutla ba khutlela metseng ba boetse ba il’o utsoa hape, ba il’o etsa boqhekanyetsi le ho utsoa liphoofolo hape. 

Eaba re boetse re kopana le Lesotho Defence Force, ‘me bona ba beha taba ea bona ho bolela hore ehlile bona mosebetsi oa bona o its’etlehile haholo malibohong mona a rona a Lesotho le South Africa. Ba re ba na le Komiti e sebetsanang le litaba tsena, eo eona ba eeng ba be le forum tse ‘maloa le Komiti ea ka South Africa, moo ba lekang ho shebana le taba ena ea bothata ba bosholu ba liphoofolo. Joale empa ba boela ba bolela hore challenge e ’ngoe eo ba nang le eona ke ea hore u tla fumana hore li-patrol tsena li etsuoa ka li-interval; ha se ntho e teng nako ena kaofela, ba tla li etsa neng-neng, ka mor’a 3 months ke hona ba eeng joale ba fumane bothata ka nako e ’ngoe bo se bo le boholo.
Feela empa hee leha ho le joalo e ’ngoe eo ba e boneng e le challenge ke hore e tla re nako eo ba reng ba ts’oere pattern ena ea hore na li tsoa joang, li tsamaea joang, ebe ba se ba chenchuoe; motho ea joalo o se a chenchuoe ea neng  a se a ts’oere morethetho, o s’a khutlela to li-barracks, ‘me ena le eona e ba bakela hore ts’alo-morao ea bona e se ke ea ba ntle haholo, mosebetsi oa bona o se ke oa phethahala ka makhethe. 
Ba boela ba bolela hore hangata batho bana ba masholu ha ba le hole le maliboho ba atisa hore ha ba re ba ba ts’oara ebe ba nyamella ka hare ho South Africa ka mono, ba se ba nyamelletse libakeng tseo ba seng ba sitoa ho fihlella.
Eaba re boela re kopana hape le Ministry of Law and Justice, ‘me Ministry o ne o emetsoe ke motho ea tsoang Ofising ea Director of Public Prosecutions (DPP).  Eena o ile a bolela hore kannete ba its’ebeletsa feela ba its’etlehile le Molao oa Motheo, ‘me oona o nts’o tiisa hore motho o tla fumanoa a le molato ha Lekhotla le se le mo fumane a le molato. E leng hore bona ba its’etleha haholo ka hore haeba motho a bonts’a kapa ho bonahala hore a ka khona ho tla tla itlaleha makhotleng a tl’o tsoela-pele hore nyeoe ea hae e buuoe ehlile ba ea mo lokolla ka bail. 
Ba ka mo ts’oara feela moo ba nang le pelaelo ea hore o tloha a sitoa ho itlaleha kapa a ka baleha. E leng hore bail ehlile ba ea mo fa, hobane ha ba fana ka bail ba its’etleha hape le hore na litokelo tsa motho enoa ea qosoang le Public Interest li eme joang. Ho nts’o ka hoa etsahala hore ha ho na le outcry e kholo ea Public Interest ebe ba ka e ts’oara, empa ha ho bonahala ho se joalo litokelo tsa motho enoa le tsona li ntse li hlokomeloa, ‘me oa lokolloa, o fuoa bail.
A ba a bonts’a hore hajoale ho s’o nts’o ho na le Bill e teng ka hare ho Ntlo  eane e nyane ea National Assembly moo litaba tsena tsa li-bail li lokeloang hore li ke li shejoe ke rona bo ketsa- molao, ‘me ka morao ho moo e tla tla kahare ho Ntlo ena.
Beng ba ka, ha ke se ke chulo joalo re ile ra hlokomela re le Komiti mona, ra ithuta hore ho hlokahala hore mapolesa le beng ba liphoofolo kapa lihoai ba sebetse ‘moho haholoanyane hofeta ka mokhoa oo ba sebetsang, ba tea-teane hangata ho feta ka mokhoa oo ba teanang kateng. Hona ho lelekisa taba ea bothata bona.  
Komiti e ile ea boela ea ea ithuta, beng ba ka, hore ho bonahala taba ena ea Community Policing le eona e le taba e lokelang e tiisoe haholo, hobane mapolesa ha a tl’o khona ho sebetsa a le mang, ‘me taba ena e lokela hore e tiisoe haholo hore ts’ebetso ‘moho ea bona e be matlanyana. Boithuto bo bong ke bona ba hore ihlile haele ha e tla ho li-case tsona tsena tsa stock theft kapa tsa bosholu ba liphoofolo, ehlile taba ea bail e bonahala e kenya metsi ka moeli haholo. Hoa ba hoa bonahala hore mafapha ana kaofela a bonahala a sebetsa a ikemetse. Ke ho re e mong le e mong a itsebeletsa a le mong ntle le hore ho nne ho kopanoe ke Lesotho Defence Force le Maponesa -  mohlomong ka nako e ‘ngoe le bona batho.
Joale empa ho bonahala hore kaofela mafapha a neng a bitsitsoe mona a ke a kopane a sebetse ‘moho ho thiba likheo tsena kapa likoti. 
Komiti ea boetse ea hlokomela hore ka ‘nete li-fine kapa likahlolo tse fanoang ho masholu linyanenyana haholo ha li lekane le boima ba bosholu bo etsahalang. Motho ha a utsoitse liphoofolo tse kana, a fihla a lokolloa ka chelete e se nang thuso e bonahala joale taba eo le eona e khathatsa sechaba ka tsela e khethehileng.
 Likhothaletso tseo Komiti e ileng ea li etsa e ile eaba hore le bo-ntate Marena ka ‘nete College of Chiefs e ke e atamele taba ena ea litente tse bonahalang li sa sebetse hantle, hore joale ebe li ntse li fana ka monyetla oa hore bosholu bo ‘ne bo tsoele-pele.
Joale hape le eona taba ena ea ho sebetsa ka community ho lelekisa masholu ba kopane le sepolesa e bonahala e le ntho e ntle haholo feela e lokela ho ntlafatsoa. Le hape Ntlo ena e ke e  khothaletse taba ea Ntlo eane e ka tlaase e ke e potlakise taba ena, eleng National Assembly- ena ea li bail haholo hore ho se ke hoanna hoa senyeha ho ea pele. 
Hape ea khothaletsa le hore re tle re tlo ba le ‘moka oa workshop moo re tlo sebetsang ‘moho ka mafapha ana ho bona hore na taba ena ea bosholu e ka sebetsoa joang ka mokhoa o phahameng haholo naha ka bophara. Ha ke li behile ha kana Madam President ntumelle hore re kope re le Komiti hore re mpe re behe ka pele ho Ntlo ena Report ena for adoption by the House. I submit. 
MADAM PRESIDENT: Litho tse Khabane, re kopa ea tlatsang Molula Setulo.
HON. SENATOR S.K.MASUPHA: Kea leboha, Mohlomphehi. Ehlile litaba tsena tse boleloang ke Molula-Setulo oa rona ke tsona. ke bile ke sa rate le hore ke ee moo a seng a buile teng, ke mpe ke bont’se feela hore ho mo tlatsa hoa ka ho hoholo keho bont’sa feela hore taba ena ea bosholu ‘Muso o hlokometse hore ehlile ke taba, ‘me o lokela hore o ikhopotse hore na o ile oa hopotsa Basotho -  o ile oa itlama hore na o tla etsetsa Basotho eng.
Ntho eo ke e hopolang ke ea hore Mohlomphehi Tona-kholo o ile a etsa boitlamo ba lethathamo le le lelele, ‘me har’a lethathamo leo o ile a bua ka taba ea liphoofolo. Tabeng ea liphoofolo o bont’sitse hore ho tla ba le mat’soao ana a bitsoang li-chip a tla kenngoa liphoofolong hore hang feela ha liphoofolo tsa hao li lahleha u t’soara phone, ‘me ntho eno e tla etsa trace hore na liphoofolo tsa hao na li hokae, empa ho fihlela hona joale taba eno ha e s’o ka e etsahala.
Rele Komiti rea ipotsa hore na ka mona kahar’a Ntlo ena ea Senate na ebe taba ena haele mona e sa etsahale, ‘me liphoofolo tsa Basotho li tsamaea ka sekhahla sena se sekana, na ebe Mohlomphehi Tona-Kholo o hlokometse hore tabeng ee o nts’a kolota Basotho hore a e phethahatse!
 Ntlha ea bobeli, eena Mohlomphi Tona-Kholo o ile a etsa boitlamo hona tabeng ena ea liphoofolo hore o tla ba le liroala nkhoana tse tla fofa hohle mona ha ho qala ho ba le menyenyetsi feela ea hore hona le kae-kae moo liphoofolo li nyametseng -  li tla phahama ebe li il’o fumana mono moo liphoofolo tseno li leng hona teng.
Ho fihlela hona joale taba ena ha e s’o etsahale, ‘me kea ipotsa hore na ebe boithutong ba ‘muso ho fumanehile mathata a le hokae. Ka hona, Mohlomphehi, taba ena ke taba e kholo haholo, taba ena ea li-bail kaha - masholu ke batho ba nang le potomane ba ea ho babuelli ba bona. Babuelli ba bona ba ba thusa ka hore ba ba buelle hore ba lokolloe, ‘me ha a qala a lokolloa feela o khutlela hona mane moo a sentseng hona teng.
Taba eo e lokela hore ka ‘nete, joalokaha Molula-Setulo oa ka a boletse hore taba ena ea li-bail ntlheng ea boshulu ba liphoofolo e notleloe, motho eo a se ke be a lumelloa hohang, a se ke be a lumelloa hore a fuoe bail. Taba eno e tla t’sabisa bona batho bana.
Ntho ea ho qetela, Mohlomphehi, ke ea hore ka ‘nete re le Marena re ntse re leka taba ena ea hore re bone hore liphoofolo lia t’soauoa, empa ho na le bothata boo re bo fumanang ka bohlanka. Bohlanka ba rona ka lebaka la hore batho bana ha ho na batho ka linako tsohle, ba fokola. Bonyane hoja ebe hona le batho ba lekaneng ba filoeng lithupelo tse phethahetseng ele batho ba linako tsohle, hobane ho ithuta taba ea mat’soao a liphoofolo le tsela eo li lokelang li etsoe ka eona ha se taba e nyane. Ke taba e kholo haholo eo ho lokelang hore ebe hona le batho ba nako eohle, hoo ke neng ke nahana eka Lekala le ka be lele teng ka mona ‘me le utloa hore na re reng ka litaba tsena tse amanang le taba ena ea ho t’soauoa hoa liphoofolo. 
Ke hobane ka ‘nete ha feela ho ntse ho lutla tjena, u fumana hore batho bana kamor’a lilemo tse tharo ba felloa ke nako ho boetse ho qala batho ba bang hape ba rupeloa. Ba qeta selemo kaofela ba ntse ba rupeloa, joale selemo sa bobeli ke hona ba qalang hore ba etse mosebetsi, joale nako ee e lipakeng ee e tla koaloa ke mang? 
Mohlomphehi, kea tlatsa hore taba ena ha e ke e eloe hloko, ‘Muso o ke o bone hore ka ‘nete taba ena o e nkela holimo; le rona re le baetsi ba Molao re bone hore re t’soarana ka matsoho. Re se re buile ka ‘moka, ‘me ‘moka ona, Mohlomphehi, e se ke mpe ea e-ba puo feela e fellang ka mona molomong oa Molula-Setulo, ebe taba eo Ntlo ena e nkelang holimo ho lekoe ho bona na ‘moka ono o etsoa ka tsela efe hobane ke taba e bohlokoa haholo, kaha Basotho ba lahleheloa ke liphoofolo, Mohlomphehi.
 Kea leboha, kea tlatsa.
Question proposed
HON. SENATOR K.L.K. THEKO: Mohlomphehi, ke ema ka ‘nete ho aka ka bokhabane boo ke utloileng Molula-Setulo oa Komiti ena a behileng litaba ka makhethe kateng, ‘me le tlatsetso eo a e etsetsoang ke Morena oa Lioli. Ke mpa ke soaba feela ke lisene tseo Ntlo e leng ho tsona ke re eseke ea mpa eaba mohlomong e se e le ntho ekang ka mane ka National Assembly ea batho ba ngalileng mosebetsi ha ba sa khotsofala ke performance of their own government. Joale ese be le uena mohlomong ba ngalile Bahlomphehi Marena kapa Litho tsa Ntlo ea Senate haele mona ba sa bonahale na?
 Ke cho joalo hobane litaba tsena tse behoang kajeno lena - joale ka tsane tsa temo ea lifate tsa pine ebile litaba tse bohlokoa haholo tse hlokang hore ka ‘nete ekare re ka li kopanela e re pele li etsoa -  eabe ele stock theft, eabe ele Sepolesa ka bo-sona, ele Ministry o tsamaisang Molao ono - ebe li teng li mamele ha ho khobotloa taba ena, hore we are concerned as the law makers in this country, because ke rona the policy makers, who can make the law or re ka supa tsela kapa re ka lahla naha ena ka litsela tseno.
 Ka hona ka ‘nete ekare re ka etsa ntho e ‘ngoe ka hore ho kopaneloe mosebetsi ona hore sechaba sa Basotho se namoleloe. 
Hangata, Ntate Morena oa Lioli, motho ha a le ka ntle ho lebala a shebeletse ha ho bapaloa o rata hore, “ei ! Motho enoa a ka be a e hatile”! Joale le Morena oa Tajane e ne e le sebapali se hloahloa oa tseba hore re ne re mo etsa criticise hore a ka ba ile a e hata pele a e raha ebe o ile a fepisa motho enoa, joale e re motho eno a etsa ebe ele hona a e rahang.  Ere ha a kena ka lebaleng u fumane hore ha ho joalo.
Mohlomphehi Tona-Kholo ke ‘nete hore o ne a na le takatso - He had a wish list, empa o ne a sa tsebe hore ‘Musong kapa pusong ha ho joalo.  O ne a re a ka tla ka likoloi tsa hae a li palama. Eaba b’a mo joetsa hore ha ho etsoe lintho tseno mona.  ''U re u ka tsamaea ka likoloi tsa hau moo! No! Mona u tlameha ho tsamaea ka tsa naha tseo re tsebang hore re li loile le ho li lokisa ka tsela ea teng.  
O ne a itse o tla etsa hore a se ke a ba le batho, a re o tla koala li-Embassy.  Ba mo bolella ba re:  ‘Hela, re hloka li-Embassy tseno, u ntse u bua lintho tsa hao!’
E leng hore motho o kena pusong a na le li-wish, but you find a very different ball game ha u kena into the ground ea papali.  Ka hona ke hona a bonang the reality ea hore na ho etsahala’ng ka hare ho puso.
Yes, he talked about the micro-chip.  Maybe it is an expensive endeavour ho kenya nku, khomo, pere, joalo, e ‘ngoe le e ‘ngoe micro-chip.  Maybe he found it not a cheaper thing to do.  Ha re s’o utloe hore na o re molato ke ofe joale ha a se a sa phethise, empa o ne a ile a li bua.  O chulo joalo.  Ha re mo etselletse, re sa tla ke re mo botse, hore:  ‘Hela, Mofokeng, u ne u re u tla etsa tjena, bona nako, letsatsi lea likela ha u s’o etse, joale batho, le bo-mashampolane feela ba se ba ts’eha ka uena hore o ne o bue tjena le tjena, empa ha u phethise!’ Ke hore bathonyana feela, ba litlhabela tjena.  Ba bang ba li-underwear tse masobanyana, bao u ntseng u ba bona feela leha u ba shebile mono hore motho enoa underwear ea hae e masoba ba ikutloisa monate ka eena, hobane le eena kea bona o ile a ikenya litabeng.  Empa che, litaba ke tseo, he!
HON. SENATOR J.B. MOTS’OENE: Ntlha ea Tsamaiso, Mohlomphehi.  Ke batla ho utloa hore na Setho se Khabane ebe ka masoba aa ao a buang ka ‘ona a li-underwear ebe puo eo e ntse e amoheleha ka moo ka Paramenteng na?
HON. SENATOR K.L.K. THEKO:  Morena o mpa a sa tsebe hore ho na le li-underwear tsena tseo e reng ha e le summer tjena ebe li ba le masoba, le ena eo ke e tenneng e na le masoba.  Nka ‘na ka mo bonts’a.  Ha re ka ea bathroom ke tla mo bonts’a hore my underwear e na le masoba, hobane ke ea hlabula. 
 Ke arabile Morena oa ka.  Taba eno is very Parliamentary.  
Ke ne ke re, Mohlomphehi oa ka, Setho se Khabane se supile ka nepo hore Marena, you are Members of Parliament, le bile le na le tokelo ea hore le ke le e’o sheba ha le na le likopano tsa Marena hore let us stop the rot, ha re lekeng ho emisa, re lekeng ho eletsa Marena hore Marena a habo rona a fanang ka litempe tse ka fanang ka mokhoa oa ho rekisa liphoofolo tsa batho ka bolotsana kapa ho thusa batho ba ka li rekisang hore re se ke ra kenya letsoho tabeng eno.  It is a big message; it is an important message eo a reng ekare re ka e etsa.
Ke ee ke bue litaba tse ling, Mohlomphehi, tsa hore ha ke bua le Tona-Kholo re its’eba, ebe ke re: “Ua tseba ha u ka etsa arrest one Minister or one MP -  ho na le a Chief who has been arrested, my own Brother, in my own name (namesake) who has been arrested, why can’t you arrest a Minister who has stolen kapa ea entseng tlolo ea molao? U ts’abang!’  
Ebe kea mo joetsa hore in Singapore a Minister o se a nka tjotjo, a palama plane le bana le mosali, ba fuoa tjotjo ea hore ba ke ba tsamaee hamonate.  Ha a fihla airport a khutla leetong, o fumane Mapolesa a mo emetse, ele Letona, a mo ts’oara.  ‘Hao, na ke ‘na, na le ntse le bona hore ke ‘na!’  Ba mo araba hore ba ntse ba bona, ba bonts’a hore ehlile ba tl’o mo ts’oara hobane o nkile tjotjo.
Eitse ha a re o letsetsa President – President eaba ha e mo arabe.  Joale taba eo e ile ea etsahala ho Matona a mangata naheng eo, eaba ba bang ba bona hore taba ena e serious.  Ke ile ka eletsa Ntate Matekane hore le eena a etse joalo.  Ka re a nke ba babeli, ba bararo, a ba ts’oare, haeba ke ‘nete ehlile Matona a ameha tlolong ea molao.  A ke a tutubale, a ba ts’oare, a nke holiday a iphapanyetse bona. 
Ka'nete ke re batho ha ba ntse ba re, ‘re u fa seven days!’ ha ke e rate ntho eno ea ultimatum. What if he doesn’t do it in that seven days? Ebe ba tla mo etsa eng, hobane le ntho eane ea kotopo ha e sa le eo.  E tl’o re bakela mathata feela, ha a se a sa e etsa ka matsatsi a supileng. What is going to happen?  
Che, ha se taba e ka pele ho Ntlo ena, ke mpa ke ne ke qopetsa ke feta, feela ke utloa eka e mpha an opportunity ea hore ke bue ka eona, hobane ke ne ke rata ho tlatsa taba ena ea Setho se Khabane hobane it is very important hore Marena a ka, joetsang Marena a tlas’a lona ho emisa taba ena ea bobolu.  
Ha le lutse le bona likopanong tsa khoeli le khoeli, hore a bolelle – ke hore ke se ke ntse ke fana ka molaetsa – lona Marena a ka a Sehlooho bolellang Marena a tlas’a lona koana Liofising hore a se ke a kenya letsoho tabeng ea ho utsuoa hoa liphoofolo tsa sechaba sa bona, hobane ha ba etsa joalo ba tlontlolla seriti sa bona.
Ha ke chulo joalo molaetsa o fetile.  
Kea leboha. 
HON.SENATOR.S.H. MONATSI:   Kea leboha, Mohlomphehi - Uena le Tafole ea haeso.
Litaba tsena tsa Setho se Khabane ‘M’e Kanetsi e le Molula-Setulo oa Komiti ena li kholo haholo. Re tlameha ho kena ho tsona ka matla.  Ba bang ebile re bo-ranku-li-kae ba Mokhotlong koana, ‘me re ts’oenngoa ke taba ena ea bosholu ba letsatsi le letsatsi.
Ke mpe ke tlatsetse feela ka hore moifo oa haeso oa Mokhotlong o se o entse lehokela le tlohang Mokhotlong le kenang Natala kamane ka Underberg, le tlohang Pietermaritzburg le kena le Qwa-Qwa, le kenang Free State mono ka lebaka la hore liphoofolo tsa rona ha li tloha mono li theohela ka Natala, li ts’elela mose oane, li fella mono moo ho thoeng ke Vandabeilpark.  
Liphoofolo tsa Basotho li felletse mono, likhomo, linku li ntse li rekisoa mono, hobane batho bano South Africa e re ha e tsebe bona ha ba batle babeisi, ha u fihla feela ba e selakha kapa ea rekisoa.   
Taba ena e kholo haholo, re tlameha ho bua ka eona kathata hore e ne e se eka ba bang re ka khahloa ke taba eno ea lehokela leno leo ke le boneng.
Ke libeke tse peli, tse tharo ha ke ne ke bua Se-ea-le-moeeng sa Mo-Afrika har’a mpa ea mots’eare ke letsetsoa ho thoe, he, thusetsa, liphoofolo tsa Basotho ke tseo Ts’akholo – linku tse mashome a ts’eletseng masholu a robeli  a loana, beng ba linku ba ts’aba ho atamela moo, li batla ho oela ka Qwa-Qwa.  Ke ile ka letsetsa Molaoli oa Sesole ke re a mpe a jelle phaate, eba ka lehlohonolo o araba kapele.  
Ke re, Ntate Letsoela a mpotsa na ke hokae, eaba ke re ke Maseru mona, a mpotsa na tsona li hokae, ke mo hlalosetsa.  Ka mo hlalosetsa hore sefofane ha se tloha se lebe Butha-Buthe, se e’o hloa Moteng, se potele ka ho base ea Sesole e mane T’sehlanyane e be se hloa letsatsa leno, ebe joale se tla tseba ho bona batho bana!
Ntate Letsoela o ile a etsa joalo ka taba eno, ’me liphoofolo tseno tsa Basotho ho ile hoa thusahala tsa khutla.
 Ka ‘nete taba ena e bohlokoa hore le rona literekeng mona re ‘ne re be le linomoro tsona tsa bo ntate bana ba lifofaneng mono hore re leke hore re ba thetse ha re bona bothata bo joalo, hobane batho bana ba masholu baa thunya, ba na le lithunya, ebile ba ea bolaea. 
Ka ‘nete, ‘M’e Kanetsi, taba ena ea hau e kholo, ‘me ehlile e hloka e nkeloe holimo Naheng ena, hobane ke taba e ka bolaeang moruo oa Naha ena ha e sa phethoe. 
Rona ba bang re kene likolo ka lichelete tsa liphoofolo, joale bana bana ba tlang morao ke hore joale ha ba sa tla tseba le nama ea  nku hohang, joalokaha ho se ntse hothoe morao tjena ngoetsi ha e fihla ho s’o rekoa khoho selakheng  ho mpe ho hlajoe eona. Empa joale ka ‘nete ngoetsi ha li fihla ho ne ho rekoa nku haeso koana Mokhotlong -  re rekisa linku.
HON.SENATOR.M.MOSHOESHOE: Mohlomphehi, ‘na ka lehlohonolo ha hona mohla ke tla amohela ngoetsi kaha ha ke na ngoan’a moshanyana, empa Potso eo ke e botsang Setho se Khabane ka ‘nete se bonahalang se le passionate haholo ka taba ena ea liphoofolo tse utsuoang ke hore, Mohlomphehi Monatsi, na u utloile hore Molula-Setulo o re ba ntse ba lokisetsa workshop eo Mapolesa, Masole le bohle ba chang ba t’sola ba tl’o kopana haufinyana? ‘Me joale na haeba u utloile ha se hona hantle hore re ee to that workshop eo, a tla re meme re le Ntlo ea Senate joale re il’o toba mafapha ana kaofela ka litaba tsena tseo u ts’u bua ka tsona na?
HON. SENATOR. S.H. MONATSI: A-e, ‘M’e ke utloile taba eno, ‘me ke taba e ntle! Re tla etsa joalo re be re il’o hlahlella le bana ba molao le Makhotla hore likahlolo li nyolohe. 
Ho na le ‘Mé a neng a ahlola oa Mookameli oa Maseterata hee! Ka lilemo o ne a u otlisa lebota!
 Joale re tla ea phuthehong eno, ‘Mé Mofumahali, ehlile re ke ke ra fosa, hobane joale rona re batho ba liphoofolo ka ‘nete, ebile taba ena e re ama haholo kahar’a Ntlo ena.
 Ke aka taba ena ea Morena oa Thaba-bosiu.  Ooe, Marena, bo Ramabeisi bane ba lona ba ngolang mane mahaeng buang le bona hore ha li se ke be tsa sebelisoa hampe, molemong oa hore joale li sebetse. Ebe liphoofolo tsa rona- hoba joale hothoe morao tjena ho s’o utsuoa le lifariki tsena! Joale ha ke tsebe, empa ke ne ke bile ke itse ke tla ruha lifariki ke tlohelle linku tse ngata tsane, joale ba re ba fasa terata leqa ba le akhele ka mono ebe ba e tosa.
HON.SENATOR.J.A. MOTSOENE: Kea leboha, Madam President. Ke u hlomphe, ke hlomphe Tafole, ke hlomphe le Litho tse Khabane. 
Tabeng ea Tlaleho ea Komiti ena ea Litletlebo e neng e entsoe ke lihoai ka pele ho Komiti le bohle ba chang ba t’sola -  ke mametse Setho se Khabane sa Komiti ha a bua ka taba ena ea tlaleho hore, Mohlomphehi, ke bont’se feela hore ruri taba ea bosholu bona ba liphoofolo ke taba e t’soentseng Naha ka moka. Letsatsi le letsatsi ha u ka ua mamela lia-le-moea litlaleho tse fihlang mafapheng ohle a amehang -  e ka ba Sepolesa, ekaba Marena, ekaba Offices tsa Sesole u tla fumana hore ke litaba tsa batho ba ntseng ba lla ka hore ba utsoelitsoe.
 Setho se seng kahare ho Ntlo ka mona se qetang ho bua o buile ka taba ea Vanderbijlpark. 
Tsela eo Naha ena ea habo rona e bopehileng ka eona re phieo kahar’a Naha ea South Africa, ‘me e re re le phieo joalo liphoofolo tsena masholu ana a li nka -  a mang a li t’selisetsa naheng ena e ka mose. 
Mohlomphehi, ke bont’se hore motho u ema mona u qholotsehile haholo, hobane ha se le khale - kea kholoa ke khoeli ea ho feta, ha liphoofolo tsa sechaba se phelang kahare ho Setereke sa Leribe Mapolesa ka Komiti ena ea Cross Border lipakeng tsa naha tsena tse peli, haholo ka bochabela ka mona hona Leribe mono ba ne ba li supela bo Senekal, tse ling ho se hothoe li fetiselitsoe bo Ladybrand, tse ling li ile bo Harrismith!
 Jjoale ka nako e ‘ngoe Basotho ba bang e ntse e le barui ba liphoofolo tse joalo ke ba kojoana-li-mahetleng. 
Mohlomphehi, ke ne ke re ‘na ha ke ema mona hona joale ke bona eka ekaba bohlale hore ha re tl’o tla re bua ka workshop ena Setho se Khabane Molula-Setulo oa Komiti ena ea litletlebo, kaha ebile le taba ena e kene ka oena kahar’a Ntlo, re ke re be le tlhahiso e hlahang kahar’a Ntlo ka mona.
 Kea rata hobane boholo ba Litho ke Marena a Sehlooho. Ke utloile ho buua ka taba ea litempe, joale litempe tsena, Mohlomphehi, ke tseo re li sebelisang re le Marena bosebeletsing ba sechaba seo le molao kapa melao eo re e sebelisang e re lumellang hore re li sebelise re latetse melao, eseng bosholu. Feela, Mohlomphehi, ke u hlokomelise hore taba ea tsamaiso ea puso e hlokang tlhomphano ke eona e ka tsoalang litholoana tsena tse bosula ka nako e ‘ngoe tsa bosholu.
 Ha ke bua ka tlhomphano, Mohlomphehi, ka linako tse ngata kapa hangata eseng hanyenyane bapolotiki ba rona u bona ba hlaha ka maano a puputlang matla a Marena.
Litaba tse ling tsa batho tse kang tsa bosholu ba liphoofolo li etsa hore ba be le maneri a hore na ba tsoa joang lipakeng.  Ke tla etsa mohlala, Mohlomphehi, ha ke bua ka litaba tsena: haeba re tlameha ho sebetsa hantle re tlameha ho ba le melao le melaoana e tla re hokahanya ‘moho, ekaba le Sepolesa kapa ekaba Mahokela le Sepolesa - haholo, Mohlomphehi, molao oa Borena ke o rata hampe temaneng ena ea bot’selela, hobane temana eno ea bot’selela ehlile e re fa matla. E fa Morena e mong le emong matla a hore a bone hore o ikamahanya le molao ofeng kapa ofeng qholotsong eo a ka kopanang le eona t’sebetsong ea hae ea letsatsi le letsatsi. 
Joale haeba lekhetlong lena re bua ka litaba tsena, Mohlomphehi Setho se Khabane Molula-setulo oa Komiti, ha re amohela tlaleho ena ea hau ea Komiti, re u thuse re e matlafatse hore re be leha ekapa komiti kapa bosebeletsi bo lulang bo sebetsa nako le nako linaheng tsena tse peli. 
Mohlomphehi, taba ena ea Vaanderbijlpark ke taba e ‘ngoe e kholo haholo. Morena oa ka o botsitse Potso e ‘ngoe a re motho e mong o fumane liphoofolo tsa hae, eaba motho eo o t’sela le lelibohong le molaong a sala morao taba ena ea liphoofolo tsa hae, eaba joale ha a fihla ka mose oane motho e mong a mo nyenyeletsa hore, ‘a-e, u nts’u batla liphoofolo tse tje tse tje? Mesong tsatsing lena e ne le ha li palama teraka feela joale ha re tsebe hore na teraka ena ke ea leburu le feng, feela joale e ne e khannoa ke maburu a Lipolasing e ile nq’a ea libakeng tsa boahelani, lipakeng tsa Morena oa ka oa Butha-buthe le Africa Boroa.
Mohlomphehi, taba ea Qwaqwa le Vaanderbiljpark ntle le hore u e t’soae taba ena, Mohlomphehi Molula Setulo- ntle le hore Sepolesa sa rona, leha re se re ntse re na le cross-border, feela re tlameha re be le cross-border e lulang e le on hands on a daily basis eseng e tla ba hands on mohlang ho nang le sello se itseng feela, joale ka nako eno le phetiso ea molaetsa feela e ba mathata, ebile e-se le taba ea bosholu bona ba liphoofolo feela, empa le litaba tse ling tse ngata tseo re ntseng re bua ka tsona.
 Basotho ha ba na kutloisiso, hobane molaetsa ha o fihle ho bona ka tsela e hlokahalang hore o fihle.
Mohlomphehi Madam President, hona le Lekala lena la Ngoliso ea Liphoofolo, moo lisiu tsa lihoai ha li ka tsa nepahala taba eno ekabang thuso e kholo, empa joale liqholotso li ntse li ba ngata tseo re kopanang le tsona. Ke ee ke hopole lilemo tsa ho feta ha Ntlo e Khabane e ne e bua ka lipalami tsena tsa meraka tsa the rangers. Ba bang ba lihoai tsa h’abo rona ba lutse mokhoabong ka mono, ha u qala u hlaha letsatseng mane ba qela ho leoto.
Ke ne be ke lla ho Morena oa ka oa Batlokoa mane, ke re, ha ke feta ka ha masholu a hae - Ha ke feta, ke qeta ho hlahloba Lihlaba ka mane, re feta Lekhalong la Lithunya ekaba re tsoa mohloling oa Mount-Aux-Soruces re khutla, ba fihla ba lula.  Ae, ke hae!
Ka nako e ‘ngoe, Mohlomphehi-Molula-Setulo, ha ba tsebe le hore ua be u le Morena ebile u ile ka mosebetsi, u ikhakantse.
Joale, Mohlomphehi, ke re ha u fihla moo, u fumana hore Batlokoa ba utsoetsa batho bana ba Matsoku, Maliba-Mats’o le Balakhali-khali. Balakhali-khali le bona ha ba qeta ho utsoa Basotho bana ba ea ka Khala-Khali ka mane, e be e se e ba bophelo bono ba bosholu. Ho bo thiba e se e le taba e mona ea hore joale ha e mong a se a se na mokhoa oa hore na o its’ireletsa joang, e ba ke hona a tlang ho rona.
Litaba tsona tsena joale kaha re bua, Mohlomphehi, ke re Tlaleho ena ea hau kea e rata, ka mafapha a mangata, ho na le litlolo tsa molao, moo re buileng ka taba ea corruption mona. Boholo ba naha ena lithunya tse se nang mangolo li ngata bona bo haesale, tseo re ipotsang hore na li hlaha hokae.
Ka nako e ‘ngoe re ee ‘ne re utloe hore le litsing tsena tsa rona tsa Ts’ireletso lithunya li nyametse. Ho re na li ee li fumanoe, hore na ha li ke be li fumanoe, ha ho le tlaleho e eeng e be teng.
Litaba tse kang tseno re tlameha hore re li ele hloko. 
Mohlomphehi, haeba moruo oa naha ena re ka se o baballele, e leng oa sechaba sena sa Basotho, se phelang ka phoofolo, re ntse re hlokomela ho re le maemo a leholimo a ntse a fetoha, re ntse re hlokomela le hore libaka tsa meraka li ntse li fetoha, khoholeho ea mobu e-ba teng - hoja re ne re ka ra sebetsang hammoho, Mohlomphehi, le mafapha ana a amehang. 
‘Na ke bona eka kaofela, re le makala ana a amehang, re tlameha hore re ts’oarane ka matsoho, re sebeletse ho loka hoa taba ena ea ho metsa taba ea bosholu.
Ha ke buile hakana, Mohlomphehi, ke tlatsa Tlaleho ena hore Ntlo ena e Khabane e e amohele e le hore e tle e bebofalloe ke mosebetsi le hore bophelo ba sechaba, naha le moruo o tl’o phahame hantle.
Kea leboha.
Question that the Report of Petition Commitee put and agreed to
MADAM PRESIDENT: Litho tse Khabane, pele ke fetela Tlalehong ea bobeli, ke ne ke re, Honourable Senator Lioli o ne a ile a batla hore a etse Ntlha ea Tsamaiso. Che, Ntlha ea hae ea Tsamaiso e ne e le hore feela o etsa tsebiso.
Tsebiso ena e ne e ile ea fihla, empa ke bona e ka Tafole e ne e mpa e e ts’ohile ka phoso feela hobane e se e le tlaleho e tatileng. Tlaleho ena e ne e le tsebisa le le Litho tse Khabane tsa Ntlo hore ho tla ba le Ketekelo ea Letsatsi La Lefats’e la Lijo (World Food Day Celebration) ‘me Lekala la Temo le mema Litho tse Khabane Ketekelong e tla ts’oareloa Pitsaneng Ha Moshati, ka Labohlano la la 14, Pulugoana, 2025, e leng hosane ka hora ea leshome hoseng. Ketekelo ea Letsatsi lena e tla ba ka tlas’a mohoo o reng: “Moho re ka fihlela phepo e nepahetseng le Bokamoso bo chabileng.” 
Moeti oa bohlokoa Ketekelong ena e tla ba Khosi Motlotlehi Letsie III, eo hape e leng ‘Mampoli oa Phepo e Nepahetseng, tlas’a sekhele sa Mokhatlo oa linaha tse Kopaneg tsa Afrika [African Union - AU]. 
Litho tse Khabane li koptjoa hore kaha Motlotlehi o tla be a le moo ketekelong eo, leha e se seterekeng seo e seng sa habo bona, ba mpe ba ee, ba il’o ts’ehetsa Ketekelo eno ho sapota eena Rabasotho.
Litho tse Khabane, ke kopa hore Honourable Senator Chairperson oa Petitions Committee a tsoele-pele ka Tlaleho ea Bobeli.
HON. SENATOR M. KANETSI: Hoa sebetsoa, Ntate.
Kea leboha, Madam President, ke kopa ho boetse ke fana ka Tlaleho e ‘ngoe, hee, ea Bobeli. Ena eona ke Tlaleho ea Tsoapo-le-Bolila ka mona ka Qoaling. (Na Wi-Fi e teng joale, Mohlomphehi?)
Ke kopa ts’oarelo, nke ke etse tjena.
[Pause…]
HON. SENATOR M. KANETSI: Madam President, ke kopa ho tsoela-pele. Tlaleho ena ea Tsoapo-le-Bolila e eme tjena: 
Ka Labobeli la la 19, Pulungoana, 2024, ho ile hoa tlisoa Petition ho Madam President, eena a e fana ho Komiti ena. 
Ka September, 2025 Komiti e ile ea bitsa Mafapha a amehang tabeng ena. E ile ea bitsa Maseru City Council le batho ba Tsoapo-le-Bolila ho tla tla kopana, ba tl’o shebisana Tletlebo ena ea bona. 
Re boetse, ra ea etsa site visit, ra il’o sheba litaba tsa Tlaleho ena, eo ba neng ba re fa eona na li tsamaea joang, e le hore Komiti e ithute mahamo a taba.
Ke tla tlola hape Likarolo tseno tse buang ka li-Term of Reference tsa Komiti. Ke tla tlola hape 4.0 ea ‘Composition of the Committee’.
Ke kene Karolong ea Boraro, e leng 5.0 eo eona e neng e le moo batho ba Tsoapo-le-Bolila ba neng ba re chaketse mona, ba tl’o re tlalehela hore ka 2016, Maseru City Council e ne e ile ea ba chakela, ho il’o ba hlalosetsa hore ba tla tla  ho il’o lokisa tsela e neng e le lipakeng tsa Lefikeng ho isa Likotsi kaha ba il’o e kenya lets’oana, ‘me ba ba ba ba hlokomelisa hore Khahong eo ea Tsela ho ka ba le bothata ba hore e be matlo a mang kapa thepa e ‘ngoe ea sechaba e ea ameha, empa Maseru City Council[MCC] ea itlama hore litaba tse joalo li tla lokisoa ka hore mats’eliso a tla ba teng.
Morena o ile a fana ka Tlaleho e joalo, eaba mosebetsi o tsoela-pele. Ha mosebetsi o se o ntse o tsoela-pele ho hlokomelehile hore kamor’a hore mokonteraka a tlohe sebakeng seo e ile eaba marako le matlo a qalella ho etsa li-crack. Eaba ho bonahala ha lipula li na metsi a tlola kahar’a ‘mila, a mathela ka majareteng ‘me matlo a mang le thepa e ‘ngoe ea sechaba sa moo ea senyeha.
Sechaba se ile sa tlalehela Maseru City Council ka taba ena, eaba eona e re e hlokometse taba ena, ‘me e tla etsa letho. Joale feela ho ea ka bona ba ellile ka hore kannete Maseru City Council ha ekaba ea etsa letho ho fihlela ha ba ea ho Ombudsman, ‘me Ombudsman eena o ile a ‘na a kopana le Maseru City Council, feela bona e ne e se karolo ea li-meeting tseo tsa bona; ba ne ba kopana le Maseru City Council ba le bang.
 Joale Maseru City Council kannete le eona e ile ea fana ka tlaleho, ‘me ha e ea ka ea hana taba ena e ile ea lumela hore ehlile ba ile ba fumana hore matlo a mang a amehile hampe ke taba ena, ‘me eaba Maseru City Council eona e re e tla etsa hore mokonteraka a khutle a tl’o lokisa bothata bona ba matlo a na.
Joale ‘e ne eka litaba tsena e tla ba litaba tse tla nka11 months hore li etsahale, empa ha lia ka tsa ba tsa phethahala. Maseru City Council e-ea lumela hore ehlile e ile ea fumana bothata ba hore mokonteraka ha sa ikamahanya, ha sa batla ho khutlela sebakeng seo, ‘me ho ile ha etsoa list ea ts’enyo eo ba neng ba e bitsa snack list ea ts’enyo eohle e bonahalang e etsahetse, eaba ba e fa Mokonteraka. Feela joale hofihlela lena le holimo Mokonteraka ha ka ba ea! 
(E se e le ho li otla ka bokhuts’oane, Beng ba ka)… eaba ha litaba li se li etsahetse tjena Maseru City Council e etsa terminate contract eo e neng e na le eona le Mokonteraka. Mokonteraka eo ha bonahala hore joale ha a sa phethahatsa mosebetsi ba leka hore ba batle mokonteraka a mocha. 
 Pele ke tla ho Mokonteraka ea mocha, Maseru City Council e ile ea batla a consultant hore a ke a fane ka hore na ha a sheba boemo ba ts’enyo mono na ba bona eka e ka ja chelete e kae. ‘Me joale Maseru City Council ha e se e fumane tlaleho e ile ea bona hore e ka behella chelete e kaalo ka M12 million ka thoko. Cheleteng ena e M12 million e kaalo ka M7 million e tla patala a consultant ebe 5 million e thusa ho lokisa matlo ana. Empa ho boetsoe ha hlokomeloa hore M5 million ena e tla ba ‘nyane ho phetha mosebetsi ona. 
Re ile ra etsa site-visit, ra atleha ho chakela matlo a supileng ra bona mathata a ‘ona ra ba ra fumana hore ehlile litaba tsena ke tsona leha ele hore ts’enyo ha e ts’oane.
 Ho ne ho na le matlo a mabeli a batho ba seng ba holile haholo, a bonahalang ‘ona a sa lulehe ho hang, a seng a letse hlobo kapa bolele; kahare kamona ha lulehe, a mang ebile ho mela mohloa kahare ho matlo, ehlile haa lulehe a nkha ho utloahala ho ntse  eka a mongobo nako ena kaofela, ho bonahala hore a ka kulisa le batho ba lulang kahara ‘ona. 
Ha kena ho kena ha kaalo-kaalo hore ntlo ka ntlo re fumaneng, empa ka kakaretso ke mathata ao re a fumaneng kannete. A mang a ne a le mabe haholo u ipotsa hore na batho ba na ba khona joang ho lula moo ho leng joalo. 
Ha re se re fumane litaba tsena e ile ea eba hore re etse ts’isinyo kapa recommendation ho Maseru City Council hore ba mpe ba thuse hore ho potlakisoe mekhoa ea ho thusa batho bana. Ke ‘nete hona le mekhoa ea tsamaiso ea procument, feela mohlomong ba ke  ba eletse hore na mekhoa e mekhuts’oane eo ho ka hoa potlakeloang batho bana hore ba thusoe ke efeng. Haholo bana  bao matlo a bona a sa luleheng ho hang.Mohlomong Maseru City Council hore e ke e bone na ke mekhoa efeng e ka etsang hore boemo bona bo potlake, ekaba taba ea hore mohlomong to divert metsi ao ebang a bonahala a kena ka majareteng ha ho ntse ho etsoa boitukiso ba hore ho tl’o lokisoe matlo ana for nako ea moshoelella, e teletsana.
Joale feela ho bonahala hore tse ling li ka thusoa ka hore metsi a etsoe divert, hobane joale lipula lia na, joale ehlile bo Nkhono bana ba tsietsing haholo.
 Taba ea hore MCC e tle e etse hore ka mora likhoeli tse peli e ne e le khoeli ea October/November, ba tle ba ke ba chakele mono ba bone hore na ke ka mokhoa ofe ba ka potlakisang tse ling tsa litaba ha ba ntse ba emetse hore ba lokise taba ea lichelete ba etse allocate chelete -  le tsane tseo ba neng ba li ts’epile ba bone hore b’a li kopa li kene ts’ebetsong.
Kannete ha re le moo re ile ra kopana le bona baahi, hape le bona bahlanka ba MCC ba ne ba le teng, ba iponetse ba ile ba bolela hore, ae, kannete ba tl’o tlisa a consultant a boele a tl’o bona litaba tsena hape, hobane nakong eo ho neng ho tliloe ho boetse ha eba le ts’enyo e’ngoe hape e ntse e etsahala e eketseha, so, e se e le hore ba tle  ba kenye motho  ea joalo bocha e le hore ho  tl’o  shebahala hore batho bao ba motse oo ba tla thusoa joang.
Kea kholoa ha re se re fane ka tlaleho e joalo, Molula Setulo, re tena re tlisa tlaleho ena kapele ho Ntlo hore Ntlo e tl’o e hlohonolofatsa e e amohele ka lebaka la hore MCC e ne e kopa hore haeba ho na le lintho tse tlamehang ho potlakisoa ba bona eka ba ka khona ho etsa joalo ka thuso ea tlaleho kapa ts’usumetso ea Ntlo.
 E leng hore lehaeba mosebetsi ona ke hona o tl’o ba mo ngata oa hore ho felelle ntho e ‘ngoe le e ‘ngoe tlaleho ena re ne re lokela ho e tlisa hore lengolo le tle le tsebe ho tsoa kahare ho Ntlo ena ho etsa support MCC hore ho etsoe push kapelenyana hore lintho tseo ekabang li ka etsahala kapele li mpe li etsahale kapele molemong oa batho bana. 
Madam President, haeba re bua ka 2016 - eba re na le batho ba ntseng ba lla ho fihlela kajeno ba s’o thusoe re se re ntse re utloisisa maemo a mang a matlo ano a joang, ‘me re se re kopa ka mohau hore Ntlo ena e mpe e amohele tlaleho ena ele hore e tle e il’o sebelisoa ele tool e ka potlakisang hore batho bao ba Tsoapo le Bolila ba tle ba thusoe.
Ke ea sisinya.
HON.SENATOR. K.L.K.THEKO: Can we get some clarity here? I would like to get some clarity before re tlatsa, hle, Mohlomphehi! There are some questions -  more questions than answers. 
Honaurable Senator, u r’eng ha u re Maseru City Council can only act because of our writing a letter e reng ba etse mosebetsi? E r’eng their obligation? Mosebetsi oo  e leng bona ba entseng bohlasoa ba re we can only act fast enough only ha Ntlo ea Senate  kapa Petition Committee kapa The House of Senate ha e ka ea re ngolla? Are they saying that kapa ha kea utloa hantle? ‘
’M’e oa ka, ak’u hlalose.
HON.SENATOR.M.KANETSI: Taba ena e ile ea hlaha moo e leng hore, mohlomphehi oa ka, ba ne ba re ho latela bolele ba ho etsa procedure ba lintho le litaba tsa procument guidelines tsa bona e tl’o nka nako e telele taba ena. Empa hore ba tle ba etse lintho tse ling kapele ba ka kopa thuso ka backup ea urgency of the matter. Ha re se re le komiti haele mona sechaba se se se llile ho rona hore mohlomong ba tle ba etse waiver some of the process tseo ebang mohlomong ba ka khona ho li-waiver legally hore ba tsebe ho potlakela tse ling tsa litaba tseno.
E hlaile tlas’a maemo ano, Mohlomphehi oa ka.
HON.SENATOR.N.A.BERENG: Kea u hlompha, ke hlomphe Tafole ea hau, ke hlomphe le Bahlomphehi le holim’a gallery moo. Ee, ke e mong oa Komiti kannete; ke ne ke le teng ho sheba ts’enyo eno ea matlo a senyehileng ka hore e ne e utloisa bohloko hona hoo o s’o nahana hore na ha lipula li na hakaana -  ke matlo a nkhang mongobo, a mang a letseng ntho ekang hlobo! Kannete ke bohloko bo fetisisang, re kopa ba ke ba thusoe. Kea leboha.
MADAM PRESIDENT: Litho tse Khabane, ke kopa ho teka taba hore Litho li amohele tlaleho ena ea Komiti moo e reng ba namoleleng - moo ba behang kapele ho lona tlaleho ea sechaba sa Tsoapo le Bolila ka ts’enyeho ea thepa e bakiloeng ke khaho ea tsela. 
              Question proposed
HON. SENATOR S. G. MASUPHA: Mohlomphehi Madam President, ha re ka nahana re le batho hore motho ha a lutse ka har’a ntlo e mongobo - ‘me taba ena e qalile hore e fihle ka 2016 - hore na motho enoa o sotlehile hakae pele tlaleho ena e fihla ka hare ho sebaka sena! Ka hona ehlile ke ema ka ‘nete ke tlatsa taba ena, hore Ntlo e amohele ebe e thuse MCC ka kopo ena eo e e entseng, hobane ke utloa e le tlokotsi eo re sa tsebeng hore re re eng ka eona.
Kantle le ho senya nako, kea tlatsa hore taba ena e ananeloe ke Ntlo, kea leboha. 


HON. SENATOR B. S. API:  Ha ke u lebohe, ’M’e le ‘na joalokaha ke le Setho sa Komiti ke le motho ke ithutile boemo boo nakong eo re neng re ile re il’o hlahloba boemo boo sechaba se llang ka bona. Ruri ke boemo bo hlobaetsang haholo ka ‘nete. Joale haele mona Ntlo ena ea Senate, ka komiti, e fana ka taba ea hore e hlahlobile boemo bona -  re kopa hore Ntlo ea Senate e amohele boemo bona.
Ka ‘nete  e se eka taba ena e ka phamoleloa holimo, hobane rea ithuta hore haeba ‘Muso o tsoile lets’olo la hore ebe ka har’a metse le metsana hoa lokisoa hore litsela li ntlafale li be maemong a nepahetseng, joale feela makala a lokelang ho nka boikarabello ba hore moo e ka bang liphoso li ile tsa etsahala, eba ho etsahala liphoso tse joalo, lilemo li feta bohlano ho ea holimo, e ba litaba tse joalo sechaba se phela ka har’a tlokotsi e joalo -  e leng hore ka ‘nete hoa bonahala hore sechaba ha sea ts’oareha hantle ka har’a metse ka mane.
Taba ena e se eka Komiti haele mona e kopa boemo bona hore Ntlo e bo amohele e se eka e ka ba taba e ka sebetsoang ka matla haholo hore ho be joalo, ba ikarabellang ho bona hore hoa loka ba lokise kapele, hobane e se e le boemo bo bohloko haholo ba nako e telele.
 Ke rata ho tlatsa Molula-Setulo boemong bona boo a kopelang taba ena hore e amoheloe ka har’a Ntlo.
 Kea leboha.

Questiont that the Report of Petition Committee on damage of community‘s property at Tsoapo-le bolila put and agreed to.

MADAM PRESIDENT: Next item Mr. Clerk
PROCEEDINGS ON SUSTANTIVE MOTIONS AND BILLS.
 MOTION
47: NEED TO ENHANCE FOREST-BASED SOCIO-ECONOMIC BENEFITS
Resumption of adjourned on Question (Wednesday 12th November 2025)
That this Honourable Senate urges the Government of Lesotho to conduct feasibility study on plantation of trees for timber production and enhance forest-based socio-economic benefits by resuscitating project for the production of timber and wood products using reserved forests. As the project was piloted at Phomolong (Popa and Ha Rampoetsi). Reserved forests in the country should contribute to poverty eradication by providing employment for our youth.
Question proposed.
HON. SENATOR J. A. MOTS’OENE: Kea leboha, Mohlomphehi.
 Ke nahanne hore e buuoe. Leha ke ile ka ba sieo empa ke utloile hore Litho tse Khabane ehlile ha li’a khotsofala hobane taba ena ea Tlhahiso ena ho bonahala e ile ea emisoa ka tsela eo e emisitsoeng kateng, ‘me joale le motho ea neng a e emisa oa Setho se Khabane ha a eo kahare ho Ntlo ka mona, empa tlhahiso ena ea Setho se Khabane Morena oa ka Morena oa Ha Maama ke utloa e le taba ea bohlokoa ruri.
Ke ema mona ke hopola hore lipusong tse fetileng e ne re ha ke qeta ho ba Setho kahare ho Ntlo ena, Mohlomphehi, eaba re atamela Matona a Khabane Lekaleng lona lena la Forestry, ele ha hona le taba e sa jeseng litheohelang ka hare ho naha ka mona - melao e teng, feela hore e kene ts’ebetsong ke bothata ba kobo ea khomo. Ke bua sena hobane ha u sheba Tlhahiso ena ea Morena oa ka oa Ha Maama ka hore meru ena esale e ba teng ho ke ho bonahale ts’ebeliso ea eona e ba molemong oa hore na e ile ea eba teng hobane eng…Melao ea teng u bona e sa shejoe!
 Ke ile ka utloa hore Setho se Khabane ha re ntse re qoqa mona o ile a bua ka temana ea karolo ea 7:21(1). 
Mohlomphehi, ua tseba Puso ha e ne e ka re mamela, joalokaha re le bo-’mesa-mehloane ho bona, e ka ba kahare ho Ntlo ena le mane libakeng tseo re leng ho tsona ka ho fapakana hoa rona, ba ne ba tla fumana hore keletso ke lebone.
Morena oa ka Morena oa Ha Maama, Tlhahiso ena ea hau Morena Leabua nakong ea hae o ile a etsa tlhahiso ea hore ho be le libaka tseo ho lengoang meru, eaba ea etsetsoa gazette (moea oa hae o phomole ka khotso) ka chebelo-pele ea ka nako eno ea puso ea hae. Lintlafatso tse ngata li ne li ka suptjoa, empa kaha re nakong ena ha re ke re sebeletseng hore re le karolo ea tsamaiso ea puso ho bonahale Basotho ba imona menoana ka puso e nang le chebelo-pele boiketlong ba bona.
Meru e joalo e meng u fumane hore libakeng tse ling ha e ea sebetsa, hape ho meru e joalo u fumane hore moo ho neng ho e na le mehloli ea liliba tsa metsi mehloli eo e chele, hobane lifate li montse metsi a joalo. Lifate tse joalo le hona joale e ntse e le liemahale tseo u sa tsebeng -  ha u bone taolo ea tsona ka ba ikarabellang ba Lekala, ekaba literekeng kapa Lekala le leholo hore le fane ka taelo ho litho tsa makala tse literekeng mane.
  Ha ke re re ne re li atamela kapa re ne re mpa re bua, joale ebe Letona le Khabane le nka tlhahiso eo le e kenya kahar’a drawer kapa tlas’a tafole -  motho u mpa u ipotsa!

Lifate tsena haeba li teng kea kholoa ke tse peli, tse tharo, tseo ke eeng ke li hlokomele haeso moo ke phelang teng. Ha u feta Tale mono pel’a tsela moru ke ono pel’a tsela, oo ka ’nete sechaba sa tikoloho eno se ntseng se o sirelelitse. Joale feela haeso Leribe Moreneng ke ono tlas’a thaba, ‘me mehloli e mono boholo ba eona e chele ke lifate tseno.  Re lekile ho bua ka tsona. Ka Qoqolosing ka mane ha u bone eka Sechaba sa Qoqolosing seuna molemo ka lifate tse joalo? Ke se ke mpa ke re ke etse mohlala ka tseo ke li bonang.
 Ke ne ke re, Morena oa ka, ke nako e kholo ena eo re tlamehang hore re hlokomelise Puso kapa ‘Muso hore re tlameha re ikamahanye le liphetoho tsa morao tjena. Haeba re tlameha re etse mapolonka ka lifate tse lokelang mapolanka, ebe mofuta oa lifate tsa mapolanka, joalo ka ha u hlalosa.
Hoja ra ka ra re likolo tsena tsa rona tsa mesebetsi ea matsoho re ke re bataletseng mabala ba rekeloe kapa ba koetlisetsoe hore ha ba tloha likolong mona ba il’o theha mesebetsi, hobane hona ho etsa mapolanka ano, Setho se Khabane, ho tla be ho fokotsoa tlhokahalo ena ea mesebetsi, ho thehoa mesebetsi; le mechini e tla sebelisoa haeba e rekiloe. Ho e lokisa tokiso ea teng ba amehang bano ba e lokisang e tla be ele ba ithutetseng taba eno ea mechini e joalo, ‘me e tla be e fokotsa tlhokahalo ea mesebetsi kahare ho Naha.
Mohlomphehi, ke bont’se feela hore Setho se Khabane tlas’a Tlhahiso ena ea hae ho ee ho be le qholotso e kholo litabeng tseo re li bonang kahare ho naha ka mona. We call it a Mountainous Kingdom, feela ha ho bonahale those mountains re ba le chebelo pele ka tsona, Morena oa ka Morena oa Tajane. 
Lejoe hohle Lesotho mona le pharalletse habohloko, feela. Lekokoaneng mono ke company ea melata, e leng Ma-china; Ma-China a re, hela! Re feng bana ba tl’o tla ba etsa - Joale empa ha ke bone ekaka li resources tseo re nang le tsona kahare ho naha ka mona re ee re ke re nahane ka tsona bo lejoe le metsi, ha ke qopetsa, Mohlomphehi.
Le ho tsena, Mohlomphehi Morena oa ka, ekaka u ka be u ile ua pharallatsa Tlhahiso ena ea hao ua se ka ua e etsa ho re ebe taba ea lifate feela. U ka be u  buile ka li-natural resource tseo re nang le tsona kahar’a naha ka mona e le hore Letona le Khabane le amehang tabeng ena kapa Matona a Khabane a amehang  a ke a sebetse hore a bone hore Basotho ba fumana molemo ka thepa eo ba nang le eona ea li-natural resource tseo ba nang le tsona.
 Mohlomphehi oa ka, ke ne ke mpa ke ema mona ho tlatsa Tlhahiso ena le hona ho aka ba kentseng letsoho ka matla ho eona hore re ke re khutleng libakeng tsa habo rona re il’o khathatsa Lekala lena la rona la Temo - haeba ho hlokahala hore re hlahlobeng moru, meru ena re e hlahlobe, Morena oa ka,‘me re bone hore na mohlomong haeba re tla ka lethathamo ra be re tseba hore lethathamo la meru e kahar’a tikoloho ea Morena oa ka oa Sehloho oa Tsikoane, Peka le Kolbere e mekana, ke ea mefuta e itseng, tebello e ne ele hore ho ka etsoa se itseng kapa e ka ba…..
HON. SENATOR S.H. MONATSI: Potso!
 Ke u lebohe, Madam Speaker le Tafole ea hao.
 Ke botsa Morena oa ka oa Leribe ea ntseng a bua hantle hore ke utloile a thetsa taba ena ea li-resource, ‘me ke utloile a ntse a bua le ka taba ea metsi, joale ke re na ebe a ka re thusa hore na metsi aa a ntseng a rekisoa linaheng tse ka ntle a ea kae? Chelete ea teng ke bokae in the account? Account ebe e hokae?
 Ke hobane ha re tsebe letho, ha ho tlaleho ea letho ka hore na metsi ana a theohang Mokhotlong, a theohang Katse, a theohang kae a entse bokana, a etsetsa naha ena eng!
Ke potso ea ka.
 Kea leboha, Madam Speaker.
HON. SENATOR J.A MOTSOENE: Kea leboha, Mohlomphehi. Potso ea Setho se Khabane e matla haholo, feela hee ka ‘nete ke sitoa ho e araba, Mohlomphehi. Ke mpa ke hopola feela pina ea Monghali Apolo, sebini se hloailoeng, a re, “koena ke eo e il’o sesa bochabela! Hoa hlaha setsokotsane bochabela eka moholi -  na ekaba a ea kae? Metsi a lihlaba ke ao a t’sela marokho.”
Ke ne ke re, Ntate Mohlomphehi Setho se Khabane Ntate Monatsi, taba ena ea Potso ea hao e hantle haholo, kahoo ke kopa u k’u e kenye ka hare ho Ntlo ka mona re botse Letona le amehang, ‘me joalo ka ha ke rialo, Ntate, ke utloa ke se na karabelo potsong eno ea hao, ehlile e nkemisa haholo. 
Ha ke tsoela-pele holim’a litaba tseo e leng Tlhahiso ea Morena oa ka Morena oa Maama, ke ne ke mpa ke re feela, Morena oa ka, o re qhololitse hore re eeng libakeng tsa habo rona. Tabeng ena eo a buang ka eona ea hore meru e teng ha e se ke ea eba meru e tlisang kapa e bakelang naha ena litlolo tsa molao moo ho tla utsoetsoa liphoofolo kahare ho eona, moo ho tla etsetsoa liretlo kahare ho eona - ho ea ka moo litlolo tsa molao li ka bang kateng.
Litaba tsena re ke re re, uena ‘Muso, ka bohlanka kapa ka bosebeletsi liofising tse amehang, a ke le eleng hloko hore taba ke ena ka lifate kapa meru e teng, ‘me e ka ba bohlale ha u ka etsa tje le tje.
Joalo ka ha ke se ke boletse, Morena oa ka, hore mesebetsi ke ena ha e eo, likolo ke tsena le tsona -  ke utloile, Mohlomphehi, ha u re memela pehong ea  The Royal Highness The Prince hore e il’o ba Chancellor ea Lerotholi Polytechnic,  joale ke re, Mohlomphehi, litabeng tsena re ka eketsa le manane thuto a rona likolong tse tsóanang le Lerotholi tjena, Leloaleng,  TSL le tse ling tseo motho mohlomong u sa li bolelang, feela e le likolo tsa mosebetsi oa matsoho hore bana ba Basotho ba thehe mesebetsi. E ka ba ba ithehela - ele hore re se ke ra sheba Puso nako ena kaofela hore na e ka re etsetsa eng; re mpe re re rona na re ka etsetsa naha ena ea habo rona eng molemong oa rona re le sechaba.
‘Me, Mohlomphehi, ha ke behile mantsoe ana a mabeli ke mpa ke re ke tlatsa Tlhahiso ena ea Setho se Khabane Morena oa ka Morena oa ha Maama hore ka ‘nete Lekala le amehang, ka Letona le Khabane, ha le ke le hlokomele taba ena ea meru ena e teng hore ho betloe mapolanka; haeba hona le lifate kapa meru e neng e reretsoe joalo le e meng ea pampiri haeba e teng ha ho etsoe pampiri. 
Kea leboha, Mohlomphehi, kea tlatsa.
HON. SENATOR M. MOSHOESHOE: Madam President, ka ‘nete ke se ke ema feela hore ke se ke ka phoqa Mong’a Tlhahiso, kaha re ne re itse re kopa Lekala le be teng mona re se ke ra bua re le bang, empa hee, joale mong’a Tlhahiso le teng ha re se re lutse re se re sa khobotle ka matla Tlhahiso e manoni hakana ea hae - e se ka ba ho soetsa Setho se Khabane! Joale empa ha hona Lekala, Letona -  ha hona letho! Feela empa leha ho le joalo re tla tsoela pele.
Tlhahiso ena ka ‘nete ea Morena oa ka oa Maama ke Tlhahiso e matla haholo. O bontsítse hore lifate tsena Pusong ea Morena Leabua li ne li le teng literekeng, a ba a bont’sa hore na e ne e le literekeng li fe. A re li ne li hlokomeloa hantle li terateloa ebile li hlokomeloa, ho hiroa le batho ba sebetsang mono ka matla. 
Ka ‘nete empa li ile tsa ichoella literata tsa ba tsa utsuoa, empa hee eena u ntse a hlahisa hore leha ho le joaloo kopa hore lifate tseno tse joalo re ke ’ne re li tsose. 
‘Na haeso Mohale ‘s Hoek mane ka 2015 ke ne  ke ngolle Letona le Khabane le neng le le Lekaleng leno la Forestry ka mo kopa hore ke kopa lifate, ‘me o n’a nkarabe a mpha lifate tse 200 eaba ke re li nyane a li eketsa a etsa  2000 -  tsona tseno tsa pine! Morero oa ka le Sechaba sa ka e ne e le ho il’o li lema mesikong ea lithaba.
2000 eno e ile ea fihla Ofising ea ka, ‘Mé, ‘me ha e fihla eaba ke etsa letsema la motse oa rona. Hae koana re sebetsa ka matsema. Ra pheha, ra ritela, ra tsohella mosikong oa lithaba moo ra fihla hoseng Lekala la tla ka bosupisi ba lona eaba re fihla re rutoa hore na lifate tsena tsa pine li ka lengoa joang ho tloha ho chekeng mekoti le ho li t’sela kahar’a mekoti. 
Ho na le tsela eo li lengoang ka eona; le botebo ba sekoti seo li tlamehang ho nkoa le li measurement. Ba re rupela le distance lipakeng tsa sefate sena le sane -  eaba rea tataisoa, ‘me re ne re etse mosebetsi o joalo, ‘Mé, ra lema lifate tseno tse joalo tse 2000.
Ha re qeta ho li lema - ho latela Ntlha ea Mohlomphehi Mamokhathali -  ‘Mé Mamokhathali u bont’sitse hore o na le t’sabo ea hore ha re ka lema lifate tsena tsa pine li le ngata haholo oa bone hore moo li metseng li ja mohloa ho sala e se e le lehoatata feela.
 Lekala le ile la ‘na la etsa address issues tse joalo, kaha ‘na ho ’na mono ha ba qeta ho mpha lifate tse 2000 ba ile ba mpha mohloa oa t’sane ona o rulelang, ba mpha peo ea mohlomo. Peo eno e tlile le tsona lifate tseno, ha re qeta ho lema lifate eaba ho tséloa peo eno ea mohlomo mono, so ‘na lifateng tsa ka hona joale tjena tseo ke reng re li lemme ka 2015 ho na le mohlomo, ‘me mohlomo ono ka selemo se seng le seseng ho tloha ka li 15th June ho isa 15th July rea ea lifateng mono. ho fihla ho sakhoa mohlomo ona -  ke bulela sechaba. Ba bang ba sakha ba il’o rulela. Ba fihla ba hela ba hella ho ea rulela, ba bang ba hella liphoofolo. Re etsa ha ‘ngoe ka selemo eo ea ho hela joang boo. 
Joale empa ho na le e ‘ngoe eo re e etsang kamor'a lilemo tse peli tse ling le tse ling. Morena ha a hlahisa Tlhahisong ea hae u itse lifate tsena tsa pine ha u ka hlokomela tlaase mona li ntse li khethuloa makhasi ana a ntseng a hola. Kamor'a every 2 years le rona re ea ea mono rona re il’o khethula. 
Bana ba Lekala ba re rutile-ho na le measurements tseo ba li nkang ho tloha mane fats'e ho fihlela kae-kae, re khethule. Ho khethuloe ho tloha lethekeng la ka mona ho ea tlaase mona. Joale ha re khethula ka mora 2 years eno re tla ka likosekara. E le ho kenya sechaba moea oa hore ba baballe lifate ba be ba li sireletse, e mong le e mong o tla ka sekosekara sa hae. 
Ha re ntse re khethula joalo, makala ao a ea malapeng ho ea sebetsa ele patsi. Hae koana hangata rona boholo ba rona re pheha fats'e, joale u tla fumana likosekara li fotse mono, e mong le e mong a ntse a khethula a laesha a ea koana.
Joale sebaka sena sa rona se se se holile haholo, se se se teteeane. Ka selemo sona sena ha ke re, ka bona likoloi tse ngata tsa Senate li pakile, kaha ho na le Guest House pel’a moru ona oa ka. Ke bona likoloi tsena tsa Senate li se li pakile mono li le ngata at the Guest House. Ha ke re ke re ke bona monna e mong oa Mosotho a furalletse joale ke re “ache, hlooho ena ekare kea e tseba, ekare ea ntate Manamolela! Motho eo ke mang na?” Oa tseba athe ehlile ke Ntate Manamolela oa Tafoleng mola! 
Senate se ile sa khahloa hore se ee Thupelong mono se nke bohlanka. 
Ho joalo akere, Ntate Molise?
 Senate sa nka bohlanka eaba se fihla se its'etleha pel’a moru ona oa ka mona, Guest House mona. Ke ne ke re ba be le idea ea hore na ke bua ka sebaka se le fe. Ba fihla ba its'etleha mono ba qeta beke ba rupeloa, ba tseba ho khutlela koano Senate. Ke ona moru ona oo ke buang ka oona.
Ona oa ka moru ha ke ne ke re ke batla ho bua le Letona le le teng - hona joale tjena li se li holile li le telele hona hoo, Mohlomphehi, li ngata hoo re ile ra ba ra li eketsa ka selemo se seng ka holim'a thaba. Li ea hola, hobane ha ka moo ke phelang ke na le metsi a mangata. Lia inoesetsa, hobane re na le mohloli ka holim'a thaba, metsi a phalla haholo. 
Ha ke ne ke re ehlile ke batla Letona -  bothata bo teng hona tjena ka mokhoa oo ho seng ho le hotle moo ho seng ho tla bahoebi joale -  Bahoebi ba re ba se ba batla ho etsa park mono, ba se ba khahluoe. Bacha ba se ba ea mono ba fihla ba lula moriting ba nka li-speaker tsena tsa bona tse moveable ba lula mono. Joale mono re na le batho ba katang. Batho ba katang ke bana ba metse ena e ka tlas'a ‘mila e haufinyana. 
Joale bahoebi ba se ba re ba batla ho etsa park hobane ho se ho le hotle, ba khalile, joale rea hana rona re le community.
 Ntho eo ke utloileng ke e thabetse ka Motion oa Morena -  Morena o ile a bala Forestry Act, 1998 a re ho na le Temana e lumellang hore an individual, community kapa Government e ka kopela moru hore o be gazetted. Ke utloile a cho joalo. 
Rona re ntse re loanela hore moru ono o phatlalatsoe e le oa rona oa community joale re tle re tsebe ho o etsa develop hantle. O se ke oa ea ka ‘Musong hohang. ‘Muso o hlolehile; re e bone e hlolehile mebuso ka meru. 
Joale ntle le moru ona, Mohlomphehi, ono oa pine mono ka holim'a thaba, ka mokhoa oo ho seng ho le hotle kateng, visitation ea teng e ntle hore. Re se re na le liphoofolo; meutloanyana e mono e ea tsabeha! Meutloanyane e mengata bosiu mona e ea tsoa, u tla fumana e matha. Ha se hobane ke le mofokeng... feela e nonneng le liphoofolo tsena tse ling tseo ke sa li tsebeng tse nyenyane. 
Ke hore ho se ho na le liphoofolo tse ngata mono, ho se ho le hotle. Re o baballetse, ha ho lisetsoe. U ke ke ua bona phoofolo mono, ha e ka ea ea ka seoelo, rea e ts'oara ebe e'a patalisoa.
HON. SENATOR M. KANETSI: Kea leboha, Mohlomphehi. Ka'nete u ntse u khobatla hamonate ebile u re bula le mahlo hore na meru e ka sebetsa joang.
 Ke ne ke re na mona tabeng ea park, ha le bone ekare le le community ea moo le ka se hane? Le ka ts'oarana ka matsoho ‘moho le batho ba ka etsang park eaba joale park moo lona le le community le lula fats’e le bua business e le hore batho ba eang park moo ba tsebe ho patala? 
Akere joale ke batla hore community e une molemo e seke ea eba moru feela o khabisitseng? Ke ne ke re na le ka se etse partnership le batho ba batlang ho etsa li-park? Hoa ntlafatsoa, hoa ba le litulo le moo batho ba ka phomolang -  le rona mafeta ka tsela ra kena park ra fihla ra noa coffee ra siea lisente? Ebe joale karolo e itseng e ea ho community e le hore beng ba mono ba 'ne ba une molemo o sa feleng ka botle bono na? 
HON. SENATOR M. M. MOSHOESHOE: Mohlomphehi, litaba tsena tsa hau ka'nete kea li utloa. Bahoebi bana bao u botsang ka bona ehlile proposal ea bona ke hore ba il’o laeta lifate tsena ka solar energy ebe ba aha lituloana tsa cement ba etsa develop park eno.  
Joale ‘na ke ile ka isa potso sechabeng ha proposal ena ea bona e fihla ka etsa pitso, ka re, “sechaba sa haeso, ho na le bahoebi ba babeli ke bana ba re ba khahliloe mona.” Pitso eno ea rona e ne e sa atleha hantle tjena, hobane re ne re na le mafu a mangata weekend eno. Joale re lumellane hore re emele festive ka Christmas ha batho ba bangata ba se ba le teng mona. Akere batho ba bang ba sebetsa ka ntle ho naha? Re ke re tl’o etsa pitso e ‘ngoe ea khohola qoko re shebe advantages le -disadvantages tsa hore na re ka etsa joang ka bahoebi bana. Joale pitso e joalo re lumellane hore re tla e ts'oara ka li-27 December. Akere u ua utloa, Mohlomphehi? Empa joale ‘na ke na le lesisitheho, ha ke tsebe ke tla utloa na sechaba na moea o oela kae.
Joale hape batho ba bang ba re atametseng ke lingaka tsena tsa setso. Morung mona ho se ho na le meriana. Joale ba batla ho cheka meriana eno, joale ua utloa ke litaba tse joang. 
Joale, Morena oa ka, ha ke tsoelapele ka Tlhahiso ena ea hau ke re ka'nete rona re se re ntse re na le tsona li-pine. Empa tsebong ea ka Morena e mong le e mong oa Sehlooho ka mona o na le tsona. 
Ha ke etsa address issue eane ea hore lifate li etsa hore re phefumulohe moea o hloekileng, ho na le Setho se ileng sa e hlahisa taba eno. Ke re Morena e mong le e mong oa Sehlooho ka mona oa tseba, o ntse a na le moru oa hae. Rona re na le meru, feela boholo ba rona ke meru ea lipapoleri le lifate tsa mekhohlane le mekete.
E, ke oa hau o private ono oa lapeng, le 'na ke ntse ke na le ona. Joale ho na le moru o mong hape oa community. Ona oo e leng oa community ke oane oo e reng ha mafu a hlahile motseng ebe beng ba lelapa leno ba ea ba il’o kopa patsi moreneng ebe ba re, “morena! Re tl’o kopa patsi, re kopa sefate, lehlaku kapa mokhoamphiri” ho tsoa feela na lelapa leno le matla a ho sakha ka boima hakae, hobane joale lifate li turu li batla sakha. Joale re ntse re na le meru eno.
Joale ke ne ke re, Mohlomphehi, ka'nete ke khothaletsa taba ena ea hore re leme lifate tsa meru. Le meru ena re e hlokomeleng ka hore ha u qeta ho fana ka sefate, motho eno eo u mo fileng sefate a hlome se seng. 
Joale empa papoleri eona e monate e itsoalisa habonolo. U tla fumana e se e hlahile. 
Ka hona ke ne ke re, Mohlomphehi, ruri ke tlatsa Tlhahiso eno ea hau e matla, Morena oa ka oa Ha Maama. U se u bile u supile tsela hore, “hee! Ha re lemeng lifate” 
Ke hopola Morena oa ka oa Sehloho oa Phamong (moea oa hae o phomole ka khotso) ka mehla le matsatsi o ne a lula a bua ka Ntlong ena a re “hantle ke mang ea neng a felise tree planting day eane ea March?” ‘M’e o ne a batla taba eno, a batla ho e busetsa, hobane o ne a e rata. Le hae koana Phamong lifate li ngata, ‘me e se eka toro eno ea hae rona ba setseng re ka 'na ra sala re e suthumetsa ho bona hore e qetella e phethahetse. 
Ha ke cho tjena, Morena, ke re kea u tlatsa. 
HON SENATOR T. M. MOHALE: Kea leboha, hle, ‘M’e President. 
Le ‘na ka ho ts'oana le Litho tse ling ke ema mona ke tlatsa Tlhahiso e matla ena ea Morena oa Ha Maama. Joale ka ha u ile oa bonts'a Morena, taba ea lifate ke bophelo ‘me mohlomong ka nako eno eo morero o neng o qala litabeng tsa research re ne re es'o ka re ntlafala haholo. 
Joale empa nakong ena eo re buang ka eona ho hlakile hore ka ha re na le mobu hohle Lesotho mona ho ka khothalletsoa hore na libaka ka ho fapakana lifate tse ka nepahalang ke li fe, ‘me taba eno e ka thusa Lekala la Temo ka Research Department hore ho khothaletsoe lifate tse nepahetseng ka libaka ho fapakana.
 Hape ka'nete taba eno e ea re thusa ka hore Lesotho mona ha ho na moo ho se nang meru. Naheng ea Lesotho ha ho na sebaka seo re ka reng ha re na meru, ‘me ha re bua ka lifate, re bua ka lifate tse fapakaneng, tse telele le tse khuts'oanyane. 
U tla hopola hore ka Lekala la Temo, le se le khekhethuoe, ho na le la Environment moo ho kile hoa eba le nyeoe eo literaka li neng li nka mehloli e meng ea rona ea lifate tse khuts'oanyane. Hoathoe chelete ea teng e ne e feta M400, 000.00. So, taba eno e'a supa hore ntle le lifate tse telele, re na le lifate tse khuts'oanye tseo mohlomong li nang le kuno e fetang ea tse telele. 
Ekaba bohlokoa hore ebe joale ka ha Motion o ile oa ema ebe Matona a teng, le a Environment a teng, hobane haeso mane moo ke arolelanang le Morena oa Matelile, re na le lifate tsa nako eno tseo hona joale li seng li ntse li oela. Hona joale tjena batho ba se ba ntse ba hula lifate tse ileng tsa lengoa khale, tseo ka lebaka la  ho hloka chebelo-pele lifate tse joalo, Ntate, tse ileng tsa lengoa ka nako eno li se li ntse li oela feela, ‘me li re bakela mangope! 
Joale ke mona moo re reng ke boikarabello ba makala a fapaneng ho bona hore morero ono o motle o nts’etsoa pele joang.
U buile ka hore ho tsosolosoe mesebetsi e kileng ea thehoa ho hlaisa lepolanka. Ka lepolanka re etsa lintho tse ngata, Morena oa ka, ho qala ka tsona li-toothpick, litulo tseo re lulang ho tsona le furniture ea rona ea malapeng, ‘me ha lekala kapa makala a fapaneng a ne a ka kopana a shebisana litaba tsena le taba ena ea hore ebe re tla Maseru mona ho tla batla mesebetsi, e ne e tla  fokotseha ka sekhahla se makatsang, Morena. 
Taba ena ea lifate e bonts’a hore na ka lintho tseo re phelang ka tsona letsatsi le letsatsi, ka lifate le lirafshoang tseo re nang le tsona re ka khona ho iphelisa hafeela ‘Muso o ka re thusa hore ka Melao eo o ka e etsang - haeba re ne re kopantse makala a fapaneng ka taba ea thepa e kenang ka har’a Naha, ho ne ho kaba le mekhoa ea ho thibela hore bonyane ka thepa eo re nang le eona ea lifate le meru sechaba se une molemo, ebile thepa e joalo e rekisoa kahar’a Naha.
Ke hore re na le lintho tse ngata tseo lifate li ka li etsang, Ntate	! Ke Makese - ke ho re li ngata haholo, Morena oa ka. Ke hore feela mesebetsi eo re ka e etsang ka thepa eo re seng re ntse re na le eona kahar’a Naha- ‘me taba ea ho qetela eo ke buang ka eona ke eo u reng meru e lokela ho tsoela-pele ho hlaisa mesebetsi ele ho fenya bofuma. 
Bofuma ke mofets’e o ts’abehang, Ntate oa ka. Bofuma re ka bo fenya ka hore re khone ho iphelisa malapeng a rona ka thepa ea meru eohle eo re seng re ntse re na le eona, ‘me ka’ nete, Ntate, joaloka Litho tse buileng pele ho ‘na, ka ‘M’e President, ke ema mona ke ts’ehetsa, ke tlatsa T’sits’inyo ea hao, Ntate, kea leboha.
HON. SENATOR S. M. MAAMA: Kea leboha, ‘Me President, Ke leboha le Litho tsa haeso tsa Ntlo ena, le Tafole ea hau.
 Joalokaha Litho tse Khabane li bonts’itse mona, ‘M’e, hore e! Ka ‘nete e ne ele tebello ea rona e kholo hore Matona a Khabane a tla be a le teng - empa thahasello ea rona e kholo e ne ele Letona la Forestry le Letona la lichelete, eleng eena a ts’oereng Mokotla oa Sechaba, le ba bang, empa ka bomali-mabe ha ba eo! Feela empa ba ke ke ba emisa mosebetsi oa Ntlo, ke hore rona re itsoelle pele ba tla fumana litaba tseo re neng re ntse re bua ka tsona.
Feela kannete kea soaba hobane joale hothoe re hlomphe ba boholong, ‘me ba boholong ba nts’itse taelo, eleng Hlooho ea ‘Muso - e ne e nts’e taelo mona ka phatlalatso mona ka la 7, ke Ntlha ea Notice ke ka la 7, ebile e ne e etsoa ke Acting Prime Minister of Lesotho mona a re: 
“…Declare a state of disaster on socio economic effects on higher rates of unemployment and job losses in Lesotho which threaten the livehood of the people of Lesotho. This declaration shall be for a period of 2 years with effect from the date of publication in the Gassette to the 30th of June 2027…”
 Joale re ne re re, ‘M’e, ka bokhuts'oanyane phatlalatso ke ena e entsoeng mona (ke tla re ke Mohlomphehi Tona-Kholo, hobane Motlatsi oa hae o ne a e sebetsa a etsa act a le kahare ho Office ea Mohlomphehi Tona-Kholo a etsa phatlalatso mona) hore ka ‘nete Naha ea bo-rona re nke tlhokahalo ena ea mosebetsi ele koluoa le mesebetsi e meng ena e lahlehang re nke ele koluoa.
Ka tebello ea ka le ts’epo ea ka e kholo ke ne ke nahanne hore hobane joale ebile re se re supile kahar’a Lekala la Tona-Kholo hore kahar’a Makala ana a hae hore Lekala le ka ets’ang -  le ka thehang mosebetsi le teng:  ke leno la meru. 
Moo re bonang hore ke lona leo ka ‘nete le ka hirang la fokotsa tlhokahalo ena ea mosebetsi. Rona re ne re nahanne hore o tla ba teng mona joale a tl’o mamela hore na re re re leka ho fokotsa tlhokahalo ea mesebetsi ka tsela ea mofuta ofe.  Empa ke enoa ha a ba teng; ho feta-feta mona ebile ho tla Bahlanka! ka mantsoe a mang, joalokaha ke itse rona re tla bua, haeba ho tla utluoa kapa le majoe ana a tla utloa, re tla bua ho tsoela-pele rona re ntse re eletsa ‘Muso oa bo rona, hobane ka ‘nete re ne re re Lekala lena la Meru, ‘M’e, le rekile mechini.
Nakong ea pele ke ile ka nna ka bonts’a ka mofu Ralechate ‘Mokose (‘moea oa hae o phomole ka khotso!) hore eena o ne a sena leha ele mochini o le mong kahare ho Naha ka mona, ebile ‘Muso oa Lesotho o n’o hirile mochini o neng o tsoa kantle ho Naha ka koana. Lekhooa leno la hula mochini le o isa phomolong, le etsa tlhaiso e kholo-hali ea mapolanka ka letsatsi, joale ‘Muso oa qetelletse o ikelelitse ka nako eno hore, ache, ha ho rekoe mochine! Mochine o teng joale mechine ebile e ‘meli hona joale. Mechine eno e ‘meli e betlang mapolanka e lutse mono sales yard. Ke ho re nakong ea hona tjena ebile ho betere haholo hobane joale mechine eno e teng mono moo ho rekisoang lipatsi le tse ling, set’seng sa bona seno se mono. 
Le mochine o omisang o teng! Mochine ono ba o tsebang ba re ha o se o batla theko ea oona, ba re mochine o le mong o kanna oa ja M350 000 kapa le ho feta, joale haele ‘meli joalo ehlile o kanna hakanyetsoa hore e se e entse M700 000 kapa ka nq’ane ho eona. Joale ha o kopana le seomisi - hobane mapolanka ano nakong eno eo Ntate ‘Mokose a neng a abeile a ne a sokolisa, hobane joale ha o ikomisetsa ona ka letsatsi hothoe a nka 90 days, eleng hore ha a nka 90 days ke likhoeli tse tharo ho omisa mapolanka ano ka letsatsi lena la tlholeho, empa ha hona le seomise hothoe mapolanka ano a nka 15 days. 
Eleng hore hona joale tjena, joalokaha ke cho ke re ka ‘nete ho se ho le bobebe haholo - hobane joale ha ho qeta ho kotuloa koana ho tlisoa Maseru mona, ho tlisoa to the machine, mochine oo o fihla o omisa ebile li tlisoa li hardware. Rona nakong eno ea pele o n’a bile a siea ea rona joalokaha ke itse ntho ena ke… 
Ebile, ‘M’e President, ka tlhompho le boikokobetso, hle ke mpe ke phatlaletse mona hore nthoena ke seahlolo; hantle-ntle ‘Muso o nka 80%, joalokaha ke ile ka supa pele, joale sechaba se nka 20%, eo re neng re re re tl’o tla etsa kopo- thapeli ho Letona ha le ne le le mona - ha le ne le ka ba teng mona, ho re, ooe! Ena e eang sechabeng kapa e salang sechabeng e ntse ele nyenyane lehlakoreng la Tlhopho-Bocha, eke e etsoe litumellanong tsena kaofela tse neng li entsoe merung ena e neng e reretsoe mapolanka! Ho re oele ha sechaba se ka mpa sa fumana 30%, hobane, che, ‘Muso o nts’o kene lits’enyehelong tse ngata haholo oona leha o ka tsamaea ka 70%. 
Boemong ba hona joale tjena kannete chelete eno - kapa tse tlang ka ho sechaba li nyenyane haholo, hobane batho bano ba alositse mono, ba lisitse, ke hore ho fihlella moru ono o hola e ne ele ka bona.
 U tla hopola hore, ‘M’e, ka nako e ‘ngoe ebile sechaba se ne se halefa hampe hobane se ne se bile se re meru eno e tl’o ja ntlafatso, e tl’o ja lekhulo, ba e chesa!  ‘Me e ile ea baka hore Marena a lise meru eno. Ba bang ba batho ba babusuoa ba bona ba ile ba kena literonko, ba ts’oaroa ka ho senya ntlafatso, e le hobane Marena a nkile bopaki ba ea qosa batho bano, ‘me ba kena literonkong. 
Moru ona, joalokaha ke bonts’itse, ‘M’e, o lekangoa feela hore o tle o lekane mochine, empa haeba meru ena e tlotsoe ke nako e-se ele lifatehali tse kholohali ha li sa na - Ha ho sa na meroro le sepheeo seo meru eno e neng e li rereloa tsona hobane mochine ha o sa tla hlotse o sebetsa lifateng tse kholo tse seng li le tenya hakaalo-kalo. E se ele litahlehelo tse kholo tsa chelete eseng e lahlehile feela!
 Ka mantsoe a mang re ne re re re etsa kopo, empa ha re etse kopo feela ebile re etsa kopo-thapeli ea hore ‘Muso, hle, o nke boeletsi bona ba Ntlo ena e Khabane hore lifate tsena li kotuloe, li hlaise mesebetsi, ‘me tlala le tlhobolo li tle li tsebe ho theoha kahare ho Naha ena, ebile ho se na le batho ba tlang mona seterekeng sa Maseru!
Ke hobane ke bonts’itse hore Molao ona oa Forestry Act o bonts’itse ka morao ho mona hore ha o bue ka meru kaofela, empa o bua ka meru ena e entseng lethathamo le lengata ka mona setereke ka setereke. Ke hore meru ena e neng e ntlafalitsoe ha se meru kaofela ea Lesotho mona - ho buua ka meru eno!
 Ebile, che, ke utloile mona ha Litho tsena tse Khabane li khahlela ka matla mona li bonts’a hore mohlomong ho ka ba hoa lengoa le lintho tse ling tse kang bo litorofeiee, joale ke re, ae, ena e phatlalalitsoeng hothoe ke meru ea sechaba, ke meru ea ‘Muso, ha ho sa na letho leo u ka bang ua le jala kahar’a sona. 
Ke hore le haeba haeso mane ke rata hore, ache, sebaka sena ha se na molemo ka lifate tsena li kotuloe. Joale ke ho re li tlohe ke ise bacha ba ka mono. Joale empa ha ke sa na monyetla, hobane sebaka se ne se reretsoe, sa ba sa phatlalatsoa ele sebaka sa Temo.
 Ke ho re mohlang ke ratang, le haeba ke sa rate hona joale, ha ke sa na mokhoa, hobane nka tšoaroa hobane litaba tseo li ne li behiloe, li phatlalalitsoe ele Meru, e rereloang hore e tl’o etsa lifate tsa mapolanka. Litho tse Khabane li utloisise hore Meru eno e entsoeng ena ha ho sa na le mohla ke ratang hore nka fetola hore ke se ke etsa esele, ele ea lifate tsa litholoana kapa tsa lifate tsa torofeiee, hobane torofeiee e-na le chelete.
 Ka torofeiee re tla boetse re etsa ho hong koana ho ka thoko, hobane mono ese ele sebaka sa ‘Muso se tšireletsehileng, seo ho ke keng hoa kena-kenanoa le sona. 
Joale ke re, ‘Me’, kannete boipiletso ba ka ke hore ‘ha hona le batho ba tla boetse ba tla koano mona; batho bano ba tla fella literekeng mane hobane le hona mono feela ho isoa mochining lifate tseno lia lioa, kahoo li hloka Sechaba se li nkang ebe li isoa machining, kahoo li ntse li hloka Sechaba. Ho na le Sechaba se se ngata hampe mono se tlabe se ntse se sebetsa mono, se sa tlang koano, se bakang tšubuhlellano mona Maseru, haholo joang haeba meru ena e mengata hakana-kana e ne e khethetsoe ele ea ntlafatso. 
Ka mantsoe ano, ke re, ‘M’e, kannete hoja ‘Muso oa rona oa ka oa re utloa hore Ntate Tona-Kholo leha a ntse a re re nke taba ena ea mesebetsi e le koluoa - empa joale re re ka hará Lekala la hau ka mono o beile Lekala le ka hlahisang mesebetsi.
 Lekala leno ka bo lona ho ntse ho batlahala le ke le etse lipontšuoa tsa lona, leha e le ha ‘ngoe ka selemo; u tla bona hore Lekala leno ke Lekala le matla ka mokhoa o makatsang, le jereng Moruo oa naha ena.
 Ka mantsoe ana, ke re ke masoabi a maholo hore ebe Lekala lena ha lea ba teng koano, empa ke ntse ke lumela litaba tseo re li buileng mona li tla feta li fetele ho Mohlomphehi Letona le Khabane, a utloe hore ebile re ne re tl’o mo thusa ha re ne re bitsa Lekala la Ministry of Finance, kaha re ne re re Letona la Finance a tle, a tl’o mamela, hobane ka nako e ‘ngoe e ka nna eaba bothata ke hore rona re bona eka litaba tsena li ka sebetsa, empa ka nq’a eane e le eena ea tšoereng lichelete! Ke ho etsa hore a tl’a tsebe ho lokolla. 
Haeba ho ka eketsoa mechine e meng, e meng ea isoa Leribe, e meng ea isoa ka Mafeteng, e ‘meli ea sebetsa bohareng mona - ke ho re ke eona ntho eo re neng re re re tl’o etsa kopo ho Letona le Khabane la Meru hore e tle ere ha a kopa Lichelete, mohlomong selemong se tlang, ebe ele hore o se a ntse a tseba litaba tsa rona mona hore kannete Lekala la hae ke lena, ke lona le tšoereng mesebetsi. 
Ka mantsoe a makhutšoanyane, ‘Me,’ ke re ha ke sebelitse hakana, ka nnete, ke leboha Litho tsa haeso tse Khabane, haholo tse ileng tsa tšehetsa Tlhahiso ena haholo ka matla, ebile re re ehlile ho bonts’a hore Tlhahiso ena ke e nonneng ke qala ho e tseba esale ke fihla -  ke na le lilemo tse tharo ka mona, empa ke qala ho tseba hore ho na le Motion o nonneng! Kannete ke ba leboha haholo ha ele mona ba tšehetsa Motion ona ka matla a hlollang. 
 ‘Mé, kannete kea soaba hobane Motlatsi oa hau mono, Ntate Vice-President o thiba Makala mehla ena kaofela, a re: ‘Makala a k’o tleng ha ho etsoa Litlhahiso tsa mofuta oo ekang ona, le tl’o mamela. Hoa lona e se hore re le qobelloa hore le nke -  empa le ka nka moo ebang le utloa ho lokeleha kapa la lahla moo le utloang ho sa hlokahale, feela le le teng, le imamelletse ka litsebe tsa lona.
 Ka mantsoe ana, Mohlomphehi, kannete ke lebohile haholo. Ha ke be mokhutšoanyane hakana, kea leboha. 
Question put and agreed to.
MADAM-PRESIDENT: Litho tse Khabane, ke kopa re tsoele pele ka next Motion, eleng Motion Number 53, Honourable Chief-Whip. 
HON. SENATOR K. L. K. THEKO: Kea u leboha, Mohlomphehi ho hlahisa thomo ea Motsamaisi kapa nka re, it is supposed to be The Minister, Leader of The House eleng Ntate Matjato. Ke eena ea lokelang hore a etse mosebetsi ona; joale ha a eo, e leng oa ho beha tlhahiso ea‘Short Adjournment’. Ke ho re ho beha Ntlo ena ‘Khefutso e khutšoanyane’ mabapi le ho shebana le mesebetsi e meng e tobaneng le Ntlo e tlang. That is:
 “when this House of Senate Adjourns today Thursday the 13th November, 2025, it does Adjourn until Tuesday 25th November, 2025 ka 10:30 a.m. It is done in order to allow The Honourable House or Senators to attend the following workshops:
(a) Workshop on ‘Draft Code of Conduct and Ethics’ to be held on the 18th and 19th November 2025 at Global Guest House at 09: 00 a.m. 
Akere rea utloa hore re tla be re le moo, eseng hore re eeng hae re ipate? 
(b). Another Workshop will be on ‘The Draft, Protection and Administration of Custom at Initiation School Bill’ on Thursday the 20th November 2025 at 09:00 O’clock.
 Venue to be announced. 
Hothoe e tla ba ka Leader of The House, empa ha ke Leader of The House, empa ke etsa mosebetsi oo joalo ka morumuoa.  Ho thoe ha a na lonya, lonya ke la khaloli, empa ke fetisa molaetsa.
 Litaba ke tseo, empa ke beha taba ke eo hore re amoheleng taba ena.
 Kea kholoa u tla beha taba, ‘Me’, hore Ntlo e ananele Tlhahiso ena, ho re re tle re bone na re tsoela-pele joang ka ‘ona matsatsana ao, a ho re re tle re etse suspend mosebetsi oa Ntlo kajeno ha Ntlo e ema ho fihlela ka letsatsi lena le boletsoeng, kea leboha, Mohlomphehi.
MADAM-PRESIDENT: Honourable Senators, ke kopa ea tlatsang Honourable Chief-Whip. Honourable Senator Moshoeshoe. 
HON. SENATOR M. MOSHOESHOE: Madam-President, ke ema mona ho tlatsa Rasephali oa Ntlo ena, hore Ntlo ena e Khabane, ha e Phahama kajeno, e ke e Phomole, e ee toWorkshops tseo. 
Workshop ena ea Code of Conduct e tla ka morá boitlhopho bo matla ba Komiti eno ea Ethics, moo kannete Komiti le Balula-Setulo ba Likomiti tse ling ba kileng ba kopana makhetlo ho etsa draft Code of Conduct ea Ntlo ena ea Senate hore na Litho li tle li laoloe joang. ‘Me kajeno lena mona moo re eang workshop, re il’o sheba that Draft, joale ha re qeta ho e sheba re lumellana le eona re e fa litsoepo kapa likere moo ebang ho ba le likere, joale e tle e tsebe ho hlohonolofala; e qala ho sebetsa.
 Ka hona ke ema ka phatla e phahameng ho tlatsa Mohlomphehi Ntate Chief-Whip hore ruri ha re eeng re il’o imamella, Bahlomphehi, esere ka moso ha re tsamaea ka lebatha, re thijoa, ebe re re na re thijoa ho ipapisitsoe le eng, ebe re tseba hore ha u etsa tjena u tla fumana kotlo ea mofuta ona, u tla hlaha ka pele ho Komiti, u tla etsoa suspend, u tla nkeloa likhato. 
Ache, ha ke sa ea ho likotlo tse mpe, feela u be u li tseba hore na li tsoa hokae, hobane re na le ho makala mona hore na boetelli-pele (Management) bo re khanna ka tsela e joang, hobane re sa utloisise hore matla a Management a kolla kae. Ha ba tsamae feela tjena, ha ba itsamaise le bona, ho na le Melaoana e ba tsamaisang.
 Ka hona, Bahlompehi, ese eka re ka eang ka bongata, kea tlatsa.

MADAM PRESIDENT:  This August House when it rises today 13th November 2025 it do adjourn until Tuesday 25th November 2025 at 10:30 a.m. This is done in order to allow Honourable Senators to attend the following workshops:
a. Workshop on Draft Code of Conduct and Ethics to be held on the 18th and the 19th November 2025 at Global Guest House at 9:00 a.m.
b. Workshop on the Draft Protection and Administration  on Customs of Initiation Schools Bill 2025 on Thursday 20th 2025 at 9:00 a.m. at a venue to be announced 
‘Me Litho li ka bua.
  Ke bona eka Litho li se li utloile, ‘me ke kopa ke behe taba. 

Question put and agreed to

HON SENATOR J.A. MOTSOENE: Kea leboha, Mohlomphehi, ke mametse ha u ntse u fana ka litlaleho, Mohlomphehi, kamora hore tlhahiso e fete ea ho phomotsoa ha Ntlo, khefu khekhenene hanyenyane! Ke ne ke mpa ke re ‘n’a ke utloile eka ho na le Bill eo ke tl’o tla ke bua ka litaba tsa Initiation School, tsamaiso ea teng? 
 Ke ne ke re ke utloe hore -ke ‘nete e kahare ho Ntlo? Ngongoreho ea ka e ne empa e le hore leha ke eme ka Ntlha ea Tsamaiso, hle, Mohlomphehi, e ama Ntlo le Litho tsa Ntlo. Haeba e ama Litho tsa Ntlo - ka nako e tla boleloa ho koaloa -   ke utloa eka ho fihlela li 25, eleng labobeli la beke eane - na ebe re tla ba le monyetla oa hore re tsebe ka pele-pele sebaka seo se tla tla ho tsóareloa litaba tseo, e le hore mohlomong ho tloha hona joale re be re se re ntse re lula re itlhopha ka litaba tsena? Ke hobane ke tse amang Marena a Sehlooho ho latela molao oa Lerotholi, Mohlomphehi…
MADAM PRESIDENT: Hantle-ntle, Setho se Khabane, Setsóantsó seno sa molao ha se s’o fihle kahare ho Ntlo, ese empa e le hore Lekala le ntse le etsa li-consultation ha hajoale, empa taba e kholo hoo ke utloang eka u ne u hlile u batla ho ho bolela ke hore le hloka hore le tsebe ka pelenyana moo e tla ts’oareloa teng e le hore le hle le ‘ne le qalelle ho etsa litlhophiso. 
Ehlile date e behiloe ke eona eno ea li 20. E leng ho re kea kholoa e tla be ele Labone, haeba ke hopola hantle, etla be ele Labone la la 20 moo workshop eno e tla beng e tsóaroa, empa sebaka ke sona se s’o boleloe, e leng moo ke utloileng Tafole e mpolella hore e se e tla le tsebisa ka har’a group ka mono, etsoe re tlanne re kopaneng hape hona ka li 18th le li 19th.
Eona hang ha e tsebisitsoe sebaka ke Lekala le il’o le tsóarela consultation eo, e tla re tsebisa sebaka seo workshop e tla ba hona teng. 
Litho tse Khabane, Ntlo e tla phomola ho fihlela ka la 25 ka hora ea leshome ha e fitile ka metsotso e mashome a mararo hoseng.
ADJOURNMENT
[bookmark: _GoBack]There upon Madam-President adjourned the House without Question put, pursuant to Standing Order no. 16(3).
There being no further business the House was adjourned accordingly at 13:05 p.m.                                                                                                                                                                    

